kornwtp/iapp-wikiqa-tha-qaretrieval huggingface dataset:
ฟุตบอลทีมชาติเช็กเกีย

ฟุตบอลทีมชาติเช็กเกีย เป็นทีมฟุตบอลประจำ ประเทศเช็กเกีย โดยอยู่ภายใต้การควบคุมของสมาคมฟุตบอลสาธารณรัฐเช็ก โดยผลงานที่ดีที่สุดในฟุตบอลชิงแชมป์แห่งชาติยุโรปของเช็กคือ การเข้าไปถึงรอบรองชนะเลิศใน ฟุตบอลชิงแชมป์แห่งชาติยุโรป 2004 แต่ก็แพ้ กรีซไป 1-0 หลังต่อเวลาพิเศษ ทั้งที่ทำผลงานทั้งในรอบแบ่งกลุ่มและรอบ 8 ทีมสุดท้ายได้ดีแล้ว และส่วนฟุตบอลโลกเช็กในปี 1996 เช็กเข้าสู่รอบชิงชนะเลิศ แต่ก็พ่ายแพ้ให้กับ "อินทรีเหล็ก" เยอรมนีไป 2-1 หลังต่อเวลาพิเศษ ปัจจุบันอยู่ภายใต้การคุมทีมของ มิชาล บิเล็ค

ทีมชาติก่อตั้งขึ้นในปี 1901 ในสมัยราชอาณาจักรโบฮีเมียที่ถูกปกครองโดยจักรวรรดิออสเตรีย-ฮังการี ต่อมาได้ก่อตั้งเชโกสโลวาเกีย ก่อนจะแยกประเทศกับสโลวาเกียในปี 1992 การแข่งขันระหว่างประเทศของพวกเขาเป็นครั้งแรกที่สาธารณรัฐเช็กคือยูโร 1996 ที่พวกเขาเสร็จสิ้นการวิ่งขึ้นเสร็จที่ดีที่สุดของพวกเขาในการแข่งขันระหว่างประเทศใด ๆ แม้จะมีความสำเร็จแรกของพวกเขาที่พวกเขาได้ให้ความสำคัญเฉพาะในฟุตบอลโลก 2006 ทัวร์นาเมนต์ที่พวกเขาถูกกำจัดในรอบแรกของการแข่งขัน พวกเขาเผชิญชะตากรรมเดียวกันที่ ยูโร 2008 ลักษณะที่ปรากฏล่าสุดของพวกเขาในขั้นตอนสุดท้ายของการแข่งขันที่สำคัญ

ล่าสุดผลงานในศึก ยูโร 2012 ที่โปแลนด์และยูเครนเป็นเจ้าภาพร่วมกัน เช็กสามารถผ่านรอบคัดเลือกและทะลุมาถึงรอบ 8 ทีมสุดท้าย ได้ โดยในกลุ่ม เช็กอยู่สายเดียวกับ รัสเซีย,กรีซ และ เจ้าภาพ โปแลนด์ โดยเช็กเป็นแชมป์กลุ่ม ซึ่ง ชนะ 2 เสมอ 0 แพ้ 1 และผ่านเข้าไปสู่รอบ 8 ทีมสุดท้ายไปเจอกับ รองแชมป์กลุ่ม B คือ โปรตุเกส ซึ่งเช็กเน้นในเกมส์รับมาตลอดและจะรุกเป็นบางครั้ง แต่สุดท้ายก็พ่ายแพ้ให้กับ โปรตุเกส ไป 1-0 แต่ มิชาล บิเล็ค ผู้จัดการทีมของเช็ก ยอมรับว่าทีมของตนสู้เต็มที่แล้วและทำผลงานได้ดีกว่าความคาดหมาย

คำถาม: ฟุตบอลทีมชาติเช็กเกีย ก่อตั้งเมื่อไหร่
คำตอบ: ปี 1901

คำถาม: ฟุตบอลทีมชาติเช็กเกีย ปัจจุบันอยู่ภายใต้การดูเเลขององค์กรใด
คำตอบ: สมาคมฟุตบอลสาธารณรัฐเช็ก
เหตุวางระเบิดรถพยาบาลคาบูล พ.ศ. 2561

เหตุวางระเบิดรถพยาบาลคาบูล พ.ศ. 2561 เป็นเหตุที่เกิดขึ้นเมื่อวันที่ 27 มกราคม พ.ศ. 2561 ที่จัตุรัสซิดะรัตน์ เมืองคาบูล, ประเทศอัฟกานิสถาน การโจมตีในครั้งนี้มีผู้เสียชีวิตกว่า 109 คน และผู้บาดเจ็บอีก 247 คน กลุ่มตอลิบานได้อ้างว่าเป็นผู้ก่อเหตุนี้

เมื่อวันที่ 27 มกราคม พ.ศ. 2561 ผู้ก่อการร้ายได้จุดระเบิดบนรถพยาบาล ซึ่่งรถพยาบาลจอดอยู่ใกล้กับอาคารกระทรวงภายใน ในขณะนั้นภาวะการจราจรแออัดเนื่องจากเป็นชั่วโมงเร่งด่วน โรงพยาบาลแจมฮัวเลต, ส่วนราชการ, บริษัท และโรงเรียนที่อยู่ในละแวกที่เกิดเหตุถูกปิดกิจการชั่วคราว เหตุครั้งนี้เป็นการโจมตีครั้งที่สามหลังจากเจ็ดวันในเหตุโจมตีองค์กรเซฟดิชิวเดน พ.ศ. 2561 และเหตุโจมตีโรงแรมอินเตอร์คอนติเนนตัลเมืองคาบูล พ.ศ. 2561[4]

เจ้าหน้าที่ตำรวจกล่าวว่าระเบิดซ่อนอยู่ในรถพยาบาล และในจุดตรวจของตำรวจ พลานุภาพของระเบิดยังสร้างความเสียหายแก่ยานพาหนะ,ร้านค้า และอาคารต่างๆ ในบริเวณใกล้เคียง

กลุ่มตอลิบานได้อ้างว่าเป็นผู้ก่อเหตุนี้ โดยรัฐบาลอัฟกานิสถานได้ระบุว่า กลุ่มตอลิบานเป็นอาชญากรรมต่อมนุษยชาติ และได้กล่าวหาประเทศปากีสถานเป็นผู้สนับสนุนเหตุระเบิด ซึ่งรัฐบาลปากีสถานได้ออกมาปฏิเสธในเวลาต่อมา

มีผู้เสียชีวิตอย่างน้อย 109 คน และอีก 235 คนได้รับบาดเจ็บ

คำถาม: เหตุวางระเบิดรถพยาบาลคาบูลเกิดขึ้นเมื่อไหร่
คำตอบ: 27 มกราคม พ.ศ. 2561

คำถาม: ใครเป็นผู้ก่อเหตุวางระเบิดรถพยาบาลคาบูล พ.ศ. 2561
คำตอบ: กลุ่มตอลิบาน

คำถาม: มีผู้ได้รับบาดเจ็บและเสียยชีวิตเท่าไหร่
คำตอบ: เสียชีวิตอย่างน้อย 109 คน และอีก 235 คนได้รับบาดเจ็บ
ประเทศฝรั่งเศสในโอลิมปิกฤดูหนาว 1952

ประเทศฝรั่งเศส เข้าร่วมแข่งขันกีฬาโอลิมปิกฤดูหนาวครั้งที่ 6 ค.ศ. 1952 (พ.ศ. 2495) ณ เมืองออสโล ประเทศนอร์เวย์ ระหว่างวันที่ 14 กุมภาพันธ์ – 25 กุมภาพันธ์ พ.ศ. 2495

คำถาม: ประเทศฝรั่งเศส เข้าร่วมการแข่งขันอะไร
คำตอบ: กีฬาโอลิม

คำถาม: ประเทศฝรั่งเศส เข้าร่วมแข่งขันกีฬาโอลิมปิกฤดูอะไร
คำตอบ: ฤดูหนาว

คำถาม: ประเทศฝรั่งเศส เข้าร่วมแข่งขันกีฬาโอลิมปิกฤดูหนาวครั้งที่เท่าไร
คำตอบ: 6

คำถาม: ประเทศฝรั่งเศส เข้าร่วมแข่งขันกีฬาโอลิมปิกฤดูหนาวครั้งที่ 6 ปีอะไร
คำตอบ: ค.ศ. 1952

คำถาม: ประเทศฝรั่งเศส เข้าร่วมแข่งขันกีฬาโอลิมปิกฤดูหนาวครั้งที่ 6 ประเทศอะไร
คำตอบ: ประเทศนอร์เวย์
เลิฟเกม

เลิฟเกม (อังกฤษ: LoveGame) เป็นเพลงที่ 4 โดยศิลปินและนักแต่งเพลงชาวอเมริกัน เลดี้ กาก้า จากสตูดิโออัลบั้ม เดอะเฟม (2008) เขียนโดย เลดี้ กาก้า และ เรดวัน, และผลิตโดย เรดวัน ถูกปล่อยทั่วโลกวันที่ 24 มีนาคม 2009

คำถาม: เลิฟเกม เป็นเพลงที่เท่าไร
คำตอบ: เพลงที่ 4

คำถาม: เลิฟเกม ประเทศอะไรเป็นคนทำเพลง
คำตอบ: อเมริกัน

คำถาม: เลิฟเกม ร้องโดยใคร
คำตอบ: เลดี้ กาก้า

คำถาม: เลิฟเกม ผลิตโดยใคร
คำตอบ: เรดวัน
ต้นกระชาย 

ชื่อวิทยาศาสตร์ : Boesenbergia rotunda  (L.) Mansf.
วงศ์ :   Zingiberaceae
ชื่ออื่น : กะแอน  จี๊ปู ซีฟู  เปาซอเร๊าะ  เป๊าสี่ระแอน ว่านพระอาทิตย์
ลักษณะ : เป็นไม้ล้มลุกไม่มีลำต้นบนดิน มีเหง้าใต้ดินซึ่งแตกรากออกไปเป็นกระจุกจำนวนมาก อวบน้ำ ตรงกลาลพองกว้างกว่าส่วนหัวและท้าย ใบ เดี่ยว เรียงสลับเป็นระนาบเดียวกัน รูปขอบขนานแกมรูปไข่ กว้าง 4.5-10 เซนติเมตร ยาว 13-15 เซนติเมตร ตรงกลางด้านในของก้านใบมีร่องลึก ดอก ช่อ ออกแทรกอยู่ระหว่างกาบใบที่โคนต้น กลีบดอกสีขาวหรือชมพูอ่อน ใบประดับรูปใบหอกสีม่วงแดง ดอกย่อยบานครั้งละ 1 ดอก
ประโยชน์ทางสมุนไพร : ตำรายาไทยใช้เหง้าแก้โรคในปากเช่นปากเปื่อย ปากเป็นแผล ปากแห้ง ขับระดูขาว ขับปัสสาวะ รักษาโรคบิด แก้ปวดมวนท้อง จากการทดลองในสารสกัดแอลกอฮอล์และคลอโรฟอร์ม พบว่ามีฤทธิ์ต้านเชื้อราที่ทำให้เกิดโรคผิวหนังและในปากได้ดีพอควร

คำถาม: ต้นกระชายมีชื่อทางวิทยาศาสตร์ว่าอย่างไีร
คำตอบ: Boesenbergia rotunda  (L.) Mansf.

คำถาม: ต้นกระชายถือว่าเป็นสมุนไพรจัดเป็นพืชอยู่ในวงศ์อะไร
คำตอบ: Zingiberaceae
เบเนตีตเซ (สเวียตลานัดซาซาโว)

เบเนตีตเซ (เช็ก: Benetice, ฟังเสียง) เป็นหมู่บ้านเล็ก ๆ ใกล้เมืองสเวียตลานัดซาซาโว ในประเทศเช็กเกีย

ในอดีตเคยมีโรงงานผลิตกระจกในเบเนตีตเซ ซึ่งปัจจุบันไม่มีแล้ว แต่สถานที่บางแห่งในหมู่บ้านมีชื่อตามชื่อโรงงานกระจก เช่น Na sušírnách หรือ Sklárenský rybník (ชื่อบ่อน้ำ)

คำถาม: เบเนตีตเซ คืออะไร
คำตอบ: หมู่บ้านเล็ก ๆ

คำถาม: เบเนตีตเซ อยู่ใกล้เมืองอะไร
คำตอบ: งสเวียตลานัดซาซาโว

คำถาม: เบเนตีตเซ อยู่ประเทศอะไร
คำตอบ: ประเทศเช็กเกีย

คำถาม: ในอดีตในอดีตเคยมีโรงงานอะไรอยู่ในเบเนตีตเซ
คำตอบ: ผลิตกระจก

คำถาม: สถานที่บางแห่งในหมู่บ้านมีชื่อเหมือนอะไร
คำตอบ: โรงงานกระจก
แมตทิว เซลต์

แมททิว เซลต์ (อังกฤษ: Matthew Selt) เป็นนักสนุกเกอร์อาชีพชาวอังกฤษจากย่านรอมฟอร์ด ตอนนี้อยู่ในแอตเทอร์สโตนและซ้อมที่แอเทกสนุกเกอร์คลับ (Atack Snooker Club) ในเมื่องนูเนียตัน เขาผ่านเข้ามาเล่นสายอาชีพหลังจากจบที่อันดับเจ็ดในรายการพอนทินส์อินเตอร์เนชันแนลโอเพนซีรีส์ (PIOS) ในฤดูกาล 2006/2007 เขามีเพื่อนและคู่ซ้อมคือ นีล โรเบิร์ตสัน และ รอนนี โอซุลลิแวน

คำถาม: แมตทิว เซลต์ มีอาชีพอะไร
คำตอบ: นักสนุกเกอร์อาชีพ

คำถาม: แมตทิว เซลต์ เป็นคนประเทศอะไร
คำตอบ: อังกฤษ

คำถาม: แมตทิว เซลต์  อยู่ย่านอะไร
คำตอบ: ย่านรอมฟอร์ด

คำถาม: แมตทิว เซลต์ ซ้อมที่ไหน
คำตอบ: แอเทกสนุกเกอร์คลับ

คำถาม: แมตทิว เซลต์ เขาผ่านเข้ามาเล่นสายอาชีพหลังจากจบที่อันดับที่เท่าไร
คำตอบ: อันดับเจ็ดในรายการพอนทินส์อินเตอร์เนชันแนลโอเพนซีรีส์
อาณาจักรสุโขทัย

อาณาจักรสุโขทัย (สุกโขไท ตามจารึก)[1] เป็นรัฐในอดีตรัฐหนึ่ง ตั้งอยู่บนที่ราบลุ่มแม่น้ำยม สถาปนาขึ้นราวพุทธศตวรรษที่ 18 ในฐานะสถานีการค้าของรัฐละโว้ หลังจากนั้นราวปี 1800 พ่อขุนบางกลางหาวและพ่อขุนผาเมือง ได้ร่วมกันกระทำการยึดอำนาจจากขอมสบาดโขลญลำพง ซึ่งทำการเป็นผลสำเร็จและได้สถาปนาเอกราชให้รัฐสุโขทัยเป็นอาณาจักรสุโขทัย และมีความเจริญรุ่งเรืองตามลำดับและเพิ่มถึงขีดสุดในสมัยพ่อขุนรามคำแหงมหาราช ก่อนจะค่อย ๆ ตกต่ำ และประสบปัญหาทั้งจากปัญหาภายนอกและภายใน จนต่อมาถูกรวมเป็นส่วนหนึ่งของอาณาจักรอยุธยาไปในที่สุด

คำถาม: อาณาจักรสุโขทัยตั้งอยู่บนที่ราบลุ่มของแม่น้ำอะไร
คำตอบ: แม่น้ำยม

คำถาม: อาณาจักรสุโขทัยสถาปนาขึ้นเมื่อใด
คำตอบ: พุทธศตวรรษที่ 18

คำถาม: พ่อขุนบางกลางหาวและพ่อขุนผาเมือง ได้ร่วมกันกระทำการยึดอำนาจจากใคร
คำตอบ: ขอมสบาดโขลญลำพง

คำถาม: อาณาจักรสุโขทัยเจริญรุ่งเรื่องถึงขีดสุดในสมัยใด
คำตอบ: สมัยพ่อขุนรามคำแหงมหาราช
เซ็นทรัลพัฒนา

บริษัท เซ็นทรัลพัฒนา จำกัด (มหาชน) (ย่อ: CPN) เป็นบริษัทสำหรับการพัฒนา ดูแล และบริหารโครงการอสังหาริมทรัพย์ขนาดใหญ่ทั้งในและต่างประเทศ ภายใต้การดำเนินการของกลุ่มเซ็นทรัล กลุ่มเตชะไพบูลย์ กลุ่มสหยูเนี่ยน และกลุ่มบุคคลอื่น ๆ ปัจจุบันดูแลโครงการอสังหาริมทรัพย์อยู่ทั้งหมด 30 แห่ง และกำลังก่อสร้างเพิ่มอีก 4 แห่ง

คำถาม: เซ็นทรัลพัฒนา ชื่อเต็มว่าอะไร
คำตอบ: บริษัท เซ็นทรัลพัฒนา จำกัด (มหาชน)

คำถาม: เซ็นทรัลพัฒนา เป็นบริษัทสำหรับการพัฒนาอะไร
คำตอบ: ดูแล และบริหารโครงการอสังหาริมทรัพย์ขนาดใหญ่ทั้งในและต่างประเทศ

คำถาม: เซ็นทรัลพัฒนา ปัจจุบันดูแลโครงการอสังหาริมทรัพย์อยู่ทั้งหมดกี่แห่ง
คำตอบ: 30 แห่ง

คำถาม: เซ็นทรัลพัฒนา กำลังก่อสร้างเพิ่มอีกกี่แห่ง
คำตอบ: 4 แห่ง
เอฟ 16 ราชานนท์

เอฟ 16 ราชานนท์ ชื่อเล่น โจโจ้ เกิดวันที่ 14 สิงหาคม พ.ศ. 2534 [2] เป็นนักมวยไทยชาวไทยที่มีชื่อเสียงของวงการมวยไทย และเป็นแชมป์รุ่นน้ำหนักไม่เกิน 130 ปอนด์ (ซูเปอร์เฟเธอร์เวท) สนามมวยเวทีลุมพินี, แชมป์รุ่น 135 ปอนด์ของไทย รวมถึง เป็นรองแชมป์มวยรอบมาราธอน ชื่อชกของเขาได้มาจากเครื่องบินขับไล่ เอฟ-16 และมีผลงานสร้างชื่อโดยการเอาชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี ทั้งนี้ เอฟ 16 ยังเคยพบกับคู่ชกอย่าง น้องโอ๋ ไก่ย่างห้าดาวยิม ในรายการศึกยอดวันเผด็จ ที่จัดขึ้นในวันที่ 12 มีนาคม พ.ศ. 2555 ณ เวทีมวยราชดำเนิน

เอฟ 16 มีช่วงแขนเหยียด 166 ซม. ช่วงขา 85 ซม. และรอบอก 98 ซม. มีครูมวยคนแรกชื่อ ครูคำมูล ชุมพล

ชีวิตส่วนตัว
เอฟ 16 เป็นนักมวยไทยที่ไม่สูบบุหรี่ รวมถึงเป็นผู้ที่ชอบในกีฬาตะกร้อกับฟุตบอล ซึ่งเขาเคยเปิดเผยความประทับใจต่อสโมสรฟุตบอลลิเวอร์พูล รวมถึงนักฟุตบอล หลุยส์ ซัวเรซ ให้กับทางสื่อข่าวมาแล้วครั้งหนึ่ง ทั้งนี้ เอฟ 16 เคยศึกษาอยู่ที่คณะเทคโนโลยีการสื่อสารมวลชน มหาวิทยาลัยรามคำแหง และได้ศึกษาต่อที่โรงเรียนพลตำรวจในภายหลัง รวมถึงปัจจุบัน กำลังศึกษาอยู่ที่มหาวิทยาลัยรัตนบัณฑิต (อาร์แบค) และอยู่ในสถานะโสด

คำถาม: เอฟ 16 ราชานนท์คือใคร
คำตอบ: นักมวยไทยชาวไทย

คำถาม: ฉายาเอฟ 16 ราชานนท์มาจากอะไร
คำตอบ: เครื่องบินขับไล่ เอฟ-16

คำถาม: เอฟ 16 ราชานนท์มีชื่อเสียงจากการขึ้นชกกับใคร
คำตอบ: เอาชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี
กระซู่

กระซู่, แรดสุมาตรา หรือ แรดขน (อังกฤษ: Sumatran Rhinoceros; ชื่อวิทยาศาสตร์: Dicerorhinus sumatrensis) เป็นสัตว์เลี้ยงลูกด้วยนมในอันดับสัตว์กีบคี่จำพวกแรด กระซู่เป็นแรดที่มีขนาดเล็กที่สุดในโลก และเป็นแรดเพียงชนิดเดียวที่อยู่ในสกุล Dicerorhinus ที่ยังคงดำรงเผ่าพันธุ์ มาจนถึงปัจจุบัน มีลักษณะเด่นคือมี นอ 2 นอ เหมือนแรดแอฟริกา โดยนอจะไม่ตั้งยาวขึ้นมาเหมือนแรดชวา นอหน้าใหญ่กว่านอหลัง โดยทั่วไปยาว 15-25 ซม. ลำตัวมีขนหยาบและยาวปกคลุม เมื่อโตเต็มที่สูง 120–145 ซม. จรดหัวไหล่ ยาว 250 ซม. และมีน้ำหนัก 500-800 กก.

กระซู่อาศัยอยู่ในป่าดิบชื้น ป่าพรุ และ ป่าเมฆในประเทศอินเดีย ภูฏาน บังกลาเทศ พม่า ลาว ไทย มาเลเซีย อินโดนีเซีย และจีน โดยเฉพาะอย่างยิ่งในมณฑลเสฉวน ปัจจุบัน กระซู่ถูกคุกคามจนอยู่ในขั้นวิกฤติ เหลือสังคมประชากรเพียงหกแหล่งในป่า มีสี่แหล่งในสุมาตรา หนึ่งแหล่งในบอร์เนียว และอีกหนึ่งแหล่งในมาเลเซียตะวันตก จำนวนกระซู่ในปัจจุบันยากที่จะประมาณการได้เพราะเป็นสัตว์สันโดษที่มีพิสัยกระจัดกระจายเป็นวงกว้าง แต่คาดว่าเหลืออยู่ไม่ถึง 100 ตัว สาเหตุอันดับแรกของการลดลงของจำนวนประชากรคือการล่าเอานอซึ่งมีค่ามากในการแพทย์แผนจีน ขายได้ถึง 30,000 ดอลลาร์สหรัฐต่อกิโลกรัมในตลาดมืด นอกจากนี้ยังถูกคุกคามถิ่นอาศัยจากอุตสาหกรรมป่าไม้และเกษตรกรรม

กระซู่เป็นสัตว์สันโดษมักอยู่เพียงลำพังตัวเดียวยกเว้นช่วงจับคู่ผสมพันธุ์และเลี้ยงดูลูกอ่อน กระซู่เป็นแรดที่เปล่งเสียงร้องมากที่สุดการสื่อสารของกระซู่ยังรวมถึงการทำร่องรอยด้วยเท้า บิดงอไม้หนุ่มเป็นรูปแบบต่าง ๆ และการถ่ายมูลและละอองเยี่ยว มีการศึกษาในกระซู่มากกว่าแรดชวาซึ่งเป็นสัตว์สันโดษเหมือนกัน เพราะโปรแกรมที่นำกระซู่ 40 ตัวมาสู่กรงเลี้ยงที่มีเป้าหมายเพื่ออนุรักษ์สปีชีส์นี้ไว้ ในตอนแรกโปรแกรมนี้ถือว่าประสบความล้มเหลว มีกระซู่ตายจำนวนมากและไม่มีการให้กำเนิดลูกกระซู่เลยเกือบ 20 ปี การสูญเสียกระซู่ในโปรแกรมมากกว่าการสูญเสียกระซู่ในป่าเสียอีก

คำถาม: กระซู่มีชื่อภาษาอังกฤษว่าอะไร
คำตอบ: Sumatran Rhinoceros

คำถาม: กระซู่มีชื่อวิทยาศาสตร์ว่าอะไร
คำตอบ: Dicerorhinus sumatrensis

คำถาม: กระซู่เป็นสัตว์ประเภทใด
คำตอบ: สัตว์เลี้ยงลูกด้วยนม
ภาษาบาลี

บาลี (บาลี: ปาลิ; สันสกฤต: पाळि); (อังกฤษ: Pali) เป็นไวยากรณ์ที่เก่าแก่แขนงหนึ่ง ในตระกูลอินเดีย-ยุโรป (อินโด-ยูโรเปียน) ในสาขาย่อย อินเดีย-อิหร่าน (อินโด-อิเรเนียน) ซึ่งจัดเป็นภาษาปรากฤตภาษาหนึ่ง เป็นที่รู้จักกันดีในฐานะเป็นภาษาที่ใช้บันทึกคัมภีร์ในพระพุทธศาสนานิกายเถรวาท (มี พระไตรปิฎก เป็นต้น) โดยมีลักษณะทางไวยากรณ์ และคำศัพท์ที่คล้ายคลึงกับภาษาสันสกฤต ไม่มีอักษรชนิดใดสำหรับใช้เขียนภาษาบาลีโดยเฉพาะ มีหลักฐานจารึกภาษาบาลีด้วยอักษรต่าง ๆ มากมายในตระกูลอักษรอินเดีย เช่น อักษรพราหมี อักษรเทวนาครี จนถึง อักษรล้านนา อักษรขอม อักษรไทย อักษรมอญ แม้กระทั่งอักษรโรมัน (โดยมีการเพิ่มเครื่องหมายเล็กน้อย) ก็สามารถใช้เขียนภาษาบาลีได้

คำถาม: ภาษาบาลีเป็นที่รู้จักเพราะถูกนำไปใช้ทำอะไร
คำตอบ: ใช้บันทึกคัมภีร์ในพระพุทธศาสนานิกายเถรวาท

คำถาม: ภาษาบาลีคล้ายกับภาษาอะไร
คำตอบ: ภาษาสันสกฤต
ศาสนาพุทธ

พระพุทธศาสนา หรือ ศาสนาพุทธ (บาลี: buddhasāsana พุทฺธสาสนา, สันสกฤต: buddhaśāsana พุทธศาสนา) เป็นศาสนาที่มีพระพุทธเจ้าเป็นศาสดา มีพระธรรมที่พระองค์ตรัสรู้ชอบด้วยพระองค์เอง และตรัสสอนไว้เป็นหลักคำสอนสำคัญ มีพระสงฆ์ (ภิกษุ ภิกษุณี) สาวกผู้ตัดสินใจออกบวชเพื่อศึกษาปฏิบัติตนตามคำสั่งสอน ธรรม-วินัย ของพระบรมศาสดา เพื่อบรรลุสู่จุดหมายคือพระนิพพาน และสร้างสังฆะ เป็นชุมชนเพื่อสืบทอดคำสอนของพระบรมศาสดา รวมเรียกว่า พระรัตนตรัย นอกจากนี้ในพระพุทธศาสนา ยังประกอบคำสอนสำหรับการดำรงชีวิตที่ดีงาม สำหรับผู้ที่ยังไม่ออกบวช (คฤหัสถ์ - อุบาสก และอุบาสิกา) ซึ่งหากรวมประเภทบุคคลที่ที่นับถือและศึกษาปฏิบัติตนตามคำสั่งสอนของพระบรมศาสดา แล้วจะจำแนกได้เป็น 4 ประเภท คือ ภิกษุ ภิกษุณี อุบาสก อุบาสิกา หรือที่เรียกว่า พุทธบริษัท 4

ศาสนาพุทธเป็นศาสนาอเทวนิยม ปฏิเสธการมีอยู่ของพระเป็นเจ้าหรือพระผู้สร้าง และเชื่อในศักยภาพของมนุษย์ ว่าทุกคนสามารถพัฒนาจิตใจ ไปสู่ความเป็นมนุษย์ที่สมบูรณ์ได้ ด้วยความเพียรของตน กล่าวคือ ศาสนาพุทธ สอนให้มนุษย์บันดาลชีวิตของตนเอง ด้วยผลแห่งการกระทำของตน ตาม กฎแห่งกรรม มิได้มาจากการอ้อนวอนขอจากพระเป็นเจ้าและสิ่งศักดิ์สิทธิ์นอกกาย คือ ให้พึ่งตนเอง เพื่อพาตัวเองออกจากกอง ทุกข์ มีจุดมุ่งหมายคือการสอนให้มนุษย์หลุดพ้นจากความทุกข์ทั้งปวงในโลกด้วยวิธีการสร้าง ปัญญา ในการอยู่กับความทุกข์อย่างรู้เท่าทันตามความเป็นจริง วัตถุประสงค์สูงสุดของศาสนาคือการหลุดพ้นจากความทุกข์ทั้งปวงและวัฏจักรการเวียนว่ายตายเกิด เช่นเดียวกับที่พระศาสดาทรงหลุดพ้นได้ด้วยกำลังสติปัญญาและความเพียรของพระองค์เอง ในฐานะที่พระองค์ก็ทรงเป็นมนุษย์ มิใช่เทพเจ้าหรือทูตของพระเจ้าองค์ใด

พระพุทธเจ้า พระองค์ปัจจุบันคือพระโคตมพุทธเจ้า มีพระนามเดิมว่า เจ้าชายสิทธัตถะ ได้ทรงเริ่มออกเผยแผ่คำสอนในชมพูทวีป ตั้งแต่สมัยพุทธกาล แต่หลังปรินิพพานของพระพุทธเจ้า พระธรรมวินัยที่พระองค์ทรงสั่งสอน ได้ถูกรวบรวมเป็นหมวดหมู่ด้วยการสังคายนาพระธรรมวินัยครั้งแรก จนมีการรวบรวมขึ้นเป็นพระไตรปิฎก ซึ่งเป็นหลักการสำคัญที่ไม่มีการเปลี่ยนแปลงมาตลอดของฝ่าย เถรวาท ที่ยึดหลักไม่ยอมเปลี่ยนแปลงคำสั่งสอนของพระพุทธเจ้า แต่ในการสังคายนาพระธรรมวินัยครั้งที่สอง ได้เกิดแนวคิดที่เห็นต่างออกไป ว่าธรรมวินัยสามารถปรับปรุงเปลี่ยนแปลงได้ตามเวลาและสถานการณ์เพื่อความอยู่รอดแห่งศาสนาพุทธ แนวคิดดังกล่าวจึงได้เริ่มก่อตัวและแตกสายออกเป็นนิกายใหม่ในชื่อของ มหายาน ทั้งสองนิกายได้แตกนิกายย่อยไปอีกและเผยแพร่ออกไปทั่วดินแดนเอเชียและใกล้เคียง บ้างก็จัดว่า วัชรยาน เป็นอีกนิกายหนึ่ง แต่บ้างว่าเป็นส่วนหนึ่งของนิกายมหายาน แต่การจัดมากกว่านั้นก็มี หลักพื้นฐานสำคัญของปฏิจสมุปบาท เป็นเพียงหลักเดียวที่เป็นคำสอนร่วมกันของคติพุทธ

คำถาม: ใครเป็นศาสดาของศาสนาพุทธ
คำตอบ: พระพุทธเจ้า

คำถาม: คำสอนของพระบรมศาสดาเรียกว่าอะไร
คำตอบ: พระรัตนตรัย

คำถาม: ศาสนาพุทธสอนอะไร
คำตอบ: สอนให้มนุษย์บันดาลชีวิตของตนเอง

คำถาม: พระพุทธเจ้าองค์ปัจจุบันคือใคร
คำตอบ: พระโคตมพุทธเจ้า

คำถาม: พระโคตมพุทธเจ้า
คำตอบ: เจ้าชายสิทธัตถะ
ตึกเอ็มไพร์สเตต

ตึกเอ็มไพร์สเตต (อังกฤษ: Empire State Building) หนึ่งในตึกสูงที่มีชื่อเสียงมากที่สุดในโลก ตั้งอยู่บนเกาะแมนฮัตตัน ในนครนิวยอร์ก รัฐนิวยอร์ก สหรัฐอเมริกา บริเวณจุดตัดของถนน Fifth Avenue และ West 34 Street นับเป็นตึกหลังแรกของโลกที่มีความสูงมากกว่า 100 ชั้น ออกแบบโดยสถาปนิกชาวอเมริกัน วิลเลียม เฟรเดอริก แลมบ์ (William Frederick Lamb) ได้รับตำแหน่งเป็นอาคารที่สูงที่สุดในโลกนานกว่า 40 ปีนับแต่สร้างเสร็จในปี พ.ศ. 2474

คำถาม: ตึกเอ็มไพร์สเตต เป็นตึกอะไร
คำตอบ: ตึกสูงที่มีชื่อเสียงมากที่สุดในโลก

คำถาม: ตึกเอ็มไพร์สเตต ตั้งอยู่เกาะอะไร
คำตอบ: เกาะแมนฮัตตัน

คำถาม: ตึกเอ็มไพร์สเตต อยู่ประเทศอะไร
คำตอบ: สหรัฐอเมริกา

คำถาม: ตึกเอ็มไพร์สเตต นับเป็นตึกอะไร
คำตอบ: ตึกหลังแรกของโลกที่มีความสูงมากกว่า 100 ชั้น

คำถาม: ตึกเอ็มไพร์สเตต ออกแบบโดยสถาปนิกใคร
คำตอบ: วิลเลียม เฟรเดอริก แลมบ์
อาร์ชี ปัญจาบี

อาร์ชี ปัญจาบีแสดงภาพยนตร์เรื่องแรกก็ฮิตใน East Is East ของ Film Four/Miramax เมื่อปี 1999 เมื่อฉายรอบปฐมทัศน์ที่ Cannes จบลงก็ได้รับการยกย่องยืนขึ้นปรบมือให้เกียรติอย่างยาวนาน และกลายเป็นผลงานฮิตสุด ๆ ในบ้านเกิดของเธอด้วย อีกทั้งยังได้รับรางวัล The Evening Standard Best Film Award และรางวัล Alexander Korda Award สาขา Best British Film ในปี 2000 ด้วย

อาร์ชีโด่งดังจากบทนำแสดงประกบคีร์รา ไนท์ลีย์ ใน Bend It Like Beckham ภาพยนตร์อังกฤษที่ส่งให้เธอได้รับรางวัล BBC Mega Mela award และภาพยนตร์เองก็ได้รับการแสดงชื่อเข้าชิงรางวัลบาฟต้า สาขา Best British film ในปี 2003 หลังจากนั้นก็ร่วมงานกับเดวิด มอร์ริสซี่ ใน This Little Life ภาพยนตร์เรื่องเยี่ยมของ BBC ที่กำกับโดยซาราห์ แกฟร่อน และเป็นผลงานดราม่าที่คว้ารางวัลรางวัลบาฟต้า ถึง 2 สาขามาครองในปี 2004

คำถาม: อาร์ชี ปัญจาบี เกิดปีอะไร
คำตอบ: 1999

คำถาม: อาร์ชีโด่งดังจากบทนำแสดงประกบกับใคร
คำตอบ: คีร์รา ไนท์ลีย์

คำถาม: This Little Life กำกับภาพยนตร์โดยใคร
คำตอบ: ซาราห์ แกฟร่อน

คำถาม: This Little Life ได้รับรางวัลอะไร
คำตอบ: รางวัลบาฟต้า

คำถาม: This Little Life คว้ารางวัลบาฟต้ากี่สาขา
คำตอบ: 2 สาขา
คนองศึก วีระศักดิ์เล็ก

คนองศึก วีระศักดิ์เล็ก (1 เมษายน พ.ศ. 2530 – ) เป็นนักมวยไทยชาวไทย จากจังหวัดอุบลราชธานี จากค่ายมวยวีระศักดิ์เล็กแฟร์เท็กซ์มวยไทยยิม และปัจจุบันเป็นแชมป์เอ็ม-วัน รุ่นเฟเธอร์เวท รวมถึงเป็นแชมป์โลกรุ่นไลท์เวทของสหพันธ์มวยไทยอาชีพโลก

คำถาม: คนองศึก วีระศักดิ์เล็ก เกิดวันที่เท่าไร
คำตอบ: 1 เมษายน พ.ศ. 2530

คำถาม: คนองศึก วีระศักดิ์เล็ก มีอาชีพอะไร
คำตอบ: นักมวยไทยชาวไทย

คำถาม: คนองศึก วีระศักดิ์เล็ก อยู่จังหวัดอะไร
คำตอบ: จังหวัดอุบลราชธานี

คำถาม: คนองศึก วีระศักดิ์เล็ก จากค่ายมวยอะไร
คำตอบ: ค่ายมวยวีระศักดิ์เล็กแฟร์เท็กซ์มวยไทยยิม

คำถาม: คนองศึก วีระศักดิ์เล็ก ปัจจุบันเป็นแชมป์อะไร
คำตอบ: แชมป์เอ็ม-วัน รุ่นเฟเธอร์เวท
มูลนิธิมวยโลก

มูลนิธิมวยโลก (อังกฤษ: World Boxing Foundation–เป็นชื่อที่เปลี่ยนมาในปี พ.ศ. 2547; ตัวย่อ: WBF) หรือชื่อเดิมว่า สหพันธ์มวยโลก (World Boxing Federation[1]) สถาบันมวยสากลระดับโลกสถาบันหนึ่ง แต่ไม่เป็นที่ยอมรับนักของบรรดาแฟนมวยและสื่อมวลชนทั่วโลก เนื่องจากนักมวยที่เป็นแชมป์และผู้ท้าชิงและนักมวยที่มีชื่ออยู่ในอันดับ มักเป็นนักมวยที่ไม่ได้มีฝีไม้ลายมืออะไร และการจัดชิงแชมป์ ป้องกันแชมป์ ทำได้ง่ายมาก จนดูเหมือนไม่มีมาตรฐาน

มูลนิธิมวยโลก ดำเนินงานโดย นายแจ๊ค เรนนี่ ชาวออสเตรเลียเป็นประธาน ก่อตั้งขึ้นในปี พ.ศ. 2531[1] ได้เข้ามาสู่ประเทศไทยในปี พ.ศ. 2537 (ในนาม สหพันธ์มวยโลก) ด้วยการชิงแชมป์โลกของนักมวยไทย 2 คน ที่จังหวัดสมุทรปราการ คือ วันวิน จ.เจริญ และ สายรุ้ง อ.สุวรรณศิลป์ และเป็นสายรุ้งนั่นเองที่ได้เป็นแชมป์ของสถาบันนี้คนแรกของไทย หลังจากนั้นก็มีนักมวยไทยต่างทยอยเป็นแชมป์มากมายติด ๆ กัน เช่น ฟ้าลั่น ศักดิ์กรีรินทร์, มงคล แอลจียิม, ก้องธวัช ส.กิตติ, ฟ้าสั่ง ป.พงษ์สว่าง, จักรกริช แอลจียิม, ฟ้าสั่ง พ.ธวัชชัย เป็นต้น แต่ที่ดูเหมือนว่าจะเป็นที่รู้จักและนิยมมากที่สุดคือ แซมซั่น กระทิงแดงยิม ซึ่งสร้างสถิติป้องกันแชมป์ไว้ได้มากถึง 38 ครั้งด้วยกัน ถ้าหากสถิตินี้เป็นของสถาบันที่มีมาตรฐานมากกว่านี้ ต้องกลายเป็นสถิติอันดับหนึ่งของโลกไปแล้ว เพราะ โจ หลุยส์ นักมวยรุ่นเฮฟวี่เวทชาวอเมริกันที่มีสถิติป้องกันตำแหน่งแชมป์โลกมากที่สุดยังทำได้เพียงแค่ 25 ครั้ง

และหลังจากแซมซั่นแขวนนวมไปในปี พ.ศ. 2545 ก็ไม่มีนักมวยไทยคนใดขึ้นชิงแชมป์หรือป้องกันตำแหน่งแชมป์ของสถาบันนี้อีกเลย จนอาจเรียกได้ว่า สถาบันมูลนิธิมวยโลกนั้นได้ตายจากไปแล้วในวงการมวยไทย

ถึงอย่างไรก็ตาม มูลนิธิมวยโลกเคยมีการจัดชิงแชมป์โลกในรุ่นเฮฟวี่เวทด้วยครั้งหนึ่งในประเทศไทย ในปี พ.ศ. 2537 ที่ จังหวัดเชียงใหม่ โดยเป็นการป้องกันตำแหน่งระหว่าง จอห์นนี่ เนลสัน แชมป์โลกผิวดำชาวอังกฤษ กับ นิโคไล คัลพิน ผู้ท้าชิงชาวรัสเซีย ผลการชกปรากฏว่า จอห์นนี่ เนลสัน เป็นฝ่ายชนะคะแนน 12 ยกไปอย่างจืดชืด ไร้ความสนุก โดยมีนายชวน หลีกภัย นายกรัฐมนตรีในขณะนั้นเป็นประธาน ซึ่งเป็นรายการเดียวกับ แซมซั่น ป้องกันตำแหน่งครั้งแรกด้วย ซึ่งก็ต้องถือว่าเป็นคู่มวยชิงแชมป์โลกในรุ่นเฮฟวี่เวทที่เกิดขึ้นในประเทศไทยเป็นครั้งแรกและครั้งเดียวตราบจนปัจจุบันนี้

คำถาม: มูลนิธิมวยโลก เป็นชื่อที่เปลี่ยนมาในปี พ.ศ. อะไร
คำตอบ: 2547

คำถาม: มูลนิธิมวยโลก ชื่อเดิมว่าอะไร
คำตอบ: สหพันธ์มวยโลก

คำถาม: มูลนิธิมวยโลก ดำเนินงานโดยใคร
คำตอบ: นายแจ๊ค เรนนี่

คำถาม: มูลนิธิมวยโลก ก่อตั้งขึ้นในปีอะไร
คำตอบ: พ.ศ. 2531

คำถาม: มูลนิธิมวยโลก ได้เข้ามาสู่ประเทศไทยในปีอะไร
คำตอบ: พ.ศ. 2537
วงดนตรี แคลช

แคลช (อังกฤษ: Clash) เขียนเป็น CL★SH เป็นวงดนตรีแนวร็อกชาวไทย รวมตัวกันครั้งแรกในชื่อวง ลูซิเฟอร์ เพื่อเข้าประกวดรายการดนตรีฮอตเวฟมิวสิกอวอร์ดส์ครั้งที่ 2 และ 3 แต่ครั้งสมัยศึกษาในระดับมัธยมศึกษา ณ โรงเรียนราชวินิตบางแก้ว ในพระบรมราชูปถัมภ์ ซึ่งในการแข่งขันครั้งที่สามนี้ ลูซิเฟอร์ ได้รับรางวัลรองชนะเลิศอันดับหนึ่ง[1] และได้เซ็นสัญญากับค่ายอัพจี หนึ่งในค่ายเพลงในเครือจีเอ็มเอ็ม แกรมมี่

แคลชมีผลงานสตูดิโออัลบั้มกว่า 7 ชุด และยังเข้าร่วมโครงการอัลบั้มพิเศษกับศิลปินในสังกัดจีเอ็มเอ็ม แกรมมี่อื่น ๆ นอกจากนี้ยังมีผลงานอัลบั้มเพลงประกอบภาพยนตร์เรื่อง พันธุ์เอ็กซ์เด็กสุดขั้ว เพลงประกอบละคร เพลงประกอบภาพยนตร์โฆษณา และซิงเกิลพิเศษอีกหลายเพลง และเนื่องจากแบงก์ หนึ่งในสมาชิกของวงมีความสามารถด้านการประพันธ์เพลง ทำให้เขามีโอกาสประพันธ์เพลงให้กับศิลปินอื่น ๆ อีกหลายเพลง พวกเขายังร่วมกันเปิดร้านอาหารกึ่งผับในชื่อ แคลงก์ และเขียนหนังสือพ็อคเก็ตบุ๊คเล่มแรกที่วางจำหน่ายในปี พ.ศ. 2551[2]

แคลชได้รับรางวัลการยกย่องเป็นตำนานของเพลงร็อกไทยและได้รับรางวัลจากสื่อมวลชนและรายการรางวัลดนตรีมากมาย และยังได้มีส่วนร่วมในกิจกรรมต่าง ๆ อาทิ เป็นพรีเซนเตอร์โฆษณารถมอเตอร์ไซค์ โครงการรณรงค์ไนกี้ นอกจากนี้แบงค์ นักร้องนำของวงยังได้รับยกย่องให้เป็น "ลูกยอดกตัญญู" ในงานวันแม่แห่งชาติเมื่อปี พ.ศ. 2549 อีกด้วย ในปี พ.ศ. 2553 วงแคลชได้ออกอัลบั้มชุดที่เจ็ด Nine Miss U 2 ซึ่งในเวลาต่อมาพวกเขาได้แถลงการณ์ยุบวง โดยให้เหตุผลว่าทางสมาชิกมีมุมมองและทิศทางการทำงานที่แตกต่างกันออกไปจึงหันไปทำแนวเพลงที่ต่างชื่นชอบกัน อีกทั้งในเพลง "เพลงสุดท้าย" ทางวงก็ได้เปิดโอกาสให้แฟนเพลงได้ร่วมร้องกว่า 70 คน เมื่อวันที่ 7 เมษายน พ.ศ. 2553 และแสดงประกอบมิวสิกวิดีโอเพลงดังกล่าว ในวันที่ 9 กรกฎาคม พ.ศ. 2553[3]

หลังการยุบวงไปได้ 4 ปี ในต้นเดือนพฤษภาคม พ.ศ. 2558 ด้านแบงค์ - ปรีติ บารมีอนันต์ นักร้องนำของวงได้เปิดใจมีโอกาสพูดคุยกับอดีตสมาชิกทั้ง 4 คนและยังกล่าวว่าอีกไม่นานก็จะกลับมารวมตัวอีกครั้ง แบงค์ยอมรับว่ารู้สึกเหงาที่ไม่ได้ทำเพลงร่วมกัน และยังคงมีความรู้สึกที่ดี ๆ กับเพื่อนพ้อง และคุยกันเอาไว้ว่าอีกไม่นาน แคลชจะกลับมาอย่างแน่นอน[4][5]

ในเดือนกรกฎาคม พ.ศ. 2561 แคลชกลับมารวมตัวอีกครั้งหลังจากยุบวงไป เป็นระยะเวลา 7 ปี จนในวันที่ 7 สิงหาคม พ.ศ. 2561 ทางวงได้ปล่อยซิงเกิลเพลง "ใจเย็นเย็น"[6] ก่อนจะมีคอนเสิร์ต Clash Awake Concert ในวันที่ 15 กันยายน พ.ศ. 2561

คำถาม: แคลช เป็นวงดนตรีแนวอะไร 
คำตอบ: แนวร็อก

คำถาม: รวมตัวกันครั้งแรกในชื่อวงอะไร
คำตอบ: ลูซิเฟอร์

คำถาม: เข้าประกวดรายการดนตรีครั้งแรก ชื่ออะไร
คำตอบ: ฮอตเวฟมิวสิกอวอร์ดส์

คำถาม: วงดนตรี แคลช ได้เซ็นสัญญาครั้งแรกชื่อค่ายอะไร
คำตอบ: ค่ายอัพจี

คำถาม: แคลชมีผลงานสตูดิโออัลบั้มกี่ชุด
คำตอบ: 7 ชุด

คำถาม: วงดนตรีแคลช ร้องเพลงประกอบภาพยนตร์ ชื่อเพลงอะไรบ้าง
คำตอบ: พันธุ์เอ็กซ์เด็กสุดขั้ว

คำถาม: วงดนตรีแคลช เปิดผับ ชื่ออะไร
คำตอบ: แคลงก์

คำถาม: วงดนตรีแคลชได้ทำการยุบวง ในปีอะไร
คำตอบ: พ.ศ. 2553

คำถาม: วงดนตรีแคลช ได้จัดคอนเสิร๖ครั้งสุดท้ายในวันที่เท่าไร
คำตอบ: 7 เมษายน พ.ศ. 2553

คำถาม: แสดงประกอบมิวสิกวิดีโอเพลงดังกล่าว ในวันที่เท่าไร
คำตอบ: 9 กรกฎาคม พ.ศ. 2553

คำถาม: วงดนตรีแคลช ได้กับมารวมกันอีกครั้ง วันที่เท่าไร
คำตอบ: เดือนกรกฎาคม พ.ศ. 2561

คำถาม: โดยปล่อยซิงเกิลชื่อว่าอะไร
คำตอบ: ใจเย็นเย็น

คำถาม: จัดคอนเสริต ชื่อว่าอะไร
คำตอบ: Clash Awake Concert

คำถาม: จัดคอนเสริต Clash Awake Concert ในวันที่เท่าไร
คำตอบ: 15 กันยายน พ.ศ. 2561
จูเลียส ซีซาร์

กาอิอุส ยูลิอุส ไกซาร์ (ละติน: Caivs/Gaivs Ivlivs Caesar) หรือ จูเลียส ซีซาร์ (อังกฤษ: Julius Caesar; กรกฎาคม 100 ปีก่อน ค.ศ. – 15 มีนาคม 44 ปีก่อน ค.ศ.) เป็นรัฐบุรุษ แม่ทัพ และผู้ประพันธ์ร้อยแก้วอันเลื่องชื่อชาวโรมัน เขามีบทบาทสำคัญในเหตุการณ์อันนำไปสู่การสิ้นสุดสาธารณรัฐโรมันและความเจริญของจักรวรรดิโรมัน ใน 60 ปีก่อน ค.ศ. ซีซาร์, กรัสซุส และพอมพีย์ตั้งพันธมิตรทางการเมืองซึ่งจะครอบงำการเมืองโรมันไปอีกหลายปี ความพยายามของพวกเขาในการสั่งสมอำนาจผ่านยุทธวิธีประชานิยมถูกชนชั้นปกครองอนุรักษนิยมในวุฒิสภาโรมันคัดค้าน ซึ่งในบรรดานั้นมีกาโตผู้เยาว์ (Cato the Younger) ด้วยการสนับสนุนบ่อยครั้งของกิแกโร ชัยชนะของซีซาร์ในสงครามกอล ซึ่งสมบูรณ์ใน 51 ปีก่อน ค.ศ. ขยายดินแดนของโรมันไปถึงช่องแคบอังกฤษและแม่น้ำไรน์ ซีซาร์เป็นแม่ทัพโรมันคนแรกที่ข้ามทั้งสองเมื่อเขาสร้างสะพานข้ามแม่น้ำไรน์และบุกครองบริเตนครั้งแรก

ความสำเร็จเหล่านี้ทำให้เขามีอำนาจทางทหารซึ่งไม่มีผู้ใดเทียม และคุกคามฐานะของพอมพีย์ซึ่งเปลี่ยนไปเข้ากับวุฒิสภาหลังกรัสซุสเสียชีวิตใน 53 ปีก่อน ค.ศ. เมื่อสงครามกอลยุติ วุฒิสภาสั่งซีซาร์ให้ลงจากตำแหน่งบังคับบัญชาทหารของเขาและกลับกรุงโรม ซีซาร์ปฏิเสธคำสั่งนั้นและใน 49 ปีก่อน ค.ศ. ท้าทายโดยการข้ามแม่น้ำรุบิโกพร้อมด้วยทหารหนึ่งลีเจียน ทิ้งมณฑลของเขาและเข้าอิตาลีภายใต้อาวุธอย่างมิชอบด้วยกฎหมาย เกิดสงครามกลางเมืองตามมา และชัยชนะของซีซาร์ในสงครามทำให้เขามีฐานะอำนาจและอิทธิพลโดยไร้คู่แข่ง

หลังเข้าควบคุมรัฐบาล ซีซาร์เริ่มโครงการปฏิรูปสังคมและรัฐบาล รวมทั้งการสถาปนาปฏิทินจูเลียน เขารวมระบบข้าราชการประจำของสาธารณรัฐเข้าสู่ศูนย์กลางและสุดท้ายประกาศตนเป็น "ผู้เผด็จการตลอดชีพ" ทำให้เขายิ่งมีอำนาจมากขึ้นไปอีก แต่ความขัดแย้งทางการเมืองใต้น้ำยังไม่สงบ และในไอดส์มีนาคม (Ides of March) คือ 15 มีนาคม 44 ปีก่อน ค.ศ. ซีซาร์ถูกกลุ่มสมาชิกวุฒิสภากบฏลอบสังหาร นำโดยมาร์กุส ยูนิอุส บรูตุสผู้ลูก ผู้ซึ่งเป็นคนสนิทและเป็นเสมือนลูกศิษย์ โดยพูดเป็นประโยคสุดท้ายเป็นภาษาละตินว่า "Et tu Brute" (เจ้าเองหรือ บรูตุส)[1] สงครามกลางเมืองชุดใหม่อุบัติ และรัฐบาลสาธารณรัฐอันมีรัฐธรรมนูญไม่เคยถูกฟื้นฟูอย่างสมบูรณ์ อ็อกตาวิอุส ทายาทบุญธรรมของซีซาร์ ซึ่งภายหลังรู้จักกันในพระนาม จักรพรรดิเอากุสตุส เถลิงอำนาจแต่ผู้เดียวหลังพิชิตศัตรูในสงครามกลางเมืองนั้น อ็อกตาวิอุสรวบรวมอำนาจและเริ่มสมัยจักรวรรดิโรมัน

คนรู้จักชีวิตส่วนมากของซีซาร์จากบันทึกการทัพของเขาเองและจากแหล่งข้อมูลร่วมสมัยอื่น ส่วนใหญ่เป็นจดหมายและสุนทรพจน์ของกิแกโรและงานเขียนประวัติศาสตร์ของแซลลัสต์ (Sallust) เป็นหลัก ชีวประวัติซีซาร์ในภายหลังโดยซุเอโตนิอุสและพลูทาร์กก็เป็นแหล่งข้อมูลหลักเช่นกัน นักประวัติศาสตร์หลายคนถือซีซาร์เป็นผู้บัญชาการทหารที่ยิ่งใหญ่ที่สุดในประวัติศาสตร์คนหนึ่ง

คำถาม: จูเลียส ซีซาร์ คือใคร
คำตอบ: เป็นรัฐบุรุษ แม่ทัพ และผู้ประพันธ์ร้อยแก้วอันเลื่องชื่อชาวโรมัน

คำถาม: จูเลียส ซีซาร์ ขยายอาณาจักรโรมันถึงไหน ใน ช่วง 51 ปีก่อน ค.ศ.
คำตอบ: ขยายดินแดนของโรมันไปถึงช่องแคบอังกฤษและแม่น้ำไรน์

คำถาม: จูเลียส ซีซาร์ ถึงใครลอบสังหาร
คำตอบ: กลุ่มสมาชิกวุฒิสภากบฏลอบสังหาร นำโดยมาร์กุส ยูนิอุส บรูตุส

คำถาม: จูเลียส ซีซาร์มีชิวิตในช่วงไหน
คำตอบ: กรกฎาคม 100 ปีก่อน ค.ศ. – 15 มีนาคม 44 ปีก่อน ค.ศ.
ซีตี นูร์ฮาลีซา

     ดาโต๊ะ หรือดาตินซรี ซีตี นูร์ฮาลีซา บินตี ตารูดิน DIMP, JSM, SAP, PMP, AAP[1] (มลายู: Siti Nurhaliza binti Tarudin, سيتي نورهاليزا بنت تارودين; เกิด 11 มกราคม ค.ศ. 1979) เป็นนักร้องชาวมาเลเซีย ตั้งแต่เธอเป็นนักร้อง เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าเป็นเสียงแห่งเอเชีย หลังจากชนะตำแหน่งกรังปรีแชมเปียนจากเทศกาล Voice of Asia รายการประกวดร้องเพลงที่จัดขึ้นที่เมืองอัลมาเตอ ประเทศคาซัคสถาน โดยก่อนหน้านั้นในปี ค.ศ. 1999 เธอได้รับรางวัลโกลด์อะวอร์ดจากรายการ Asia New Singer Competition ที่เซี่ยงไฮ้เอเชียมิวสิกเฟสติวัล ที่จัดที่เมืองเซี่ยงไฮ้ ประเทศจีน และในปีเดียวกันเธอได้รับ 2 รางวัลจาก การประกวดร้องเพลงเซาท์แปซิฟิกในปี ค.ศ. 1999 ที่จัดที่เมืองโกลด์โคสต์ รัฐควีนส์แลนด์ ประเทศออสเตรเลีย

ปัจจุบัน เธอได้รับรางวัลทั้งภายในและต่างประเทศมากกว่า 200 รางวัล เธอเริ่มมีชื่อเสียงจากการเป็นศิลปินที่มียอดขายระดับแผ่นเสียงทองคำขาวหลายชุด ตั้งแต่ชนะการแข่งขันรายการเรียลลิตีที่ชื่อ บินตังเอชเอ็มไอ 1995 เมื่อเธออายุ 16 ปี ซึ่งต่อมาเธอได้รับการเสนอให้เซ็นสัญญากับค่ายเพลงสากล 4 ค่าย ซิงเกิลแรกจากอัลบั้มเปิดตัวของเธอคือ "Jerat Percintaan" ซึ่งชนะการแข่งขันอานูเกอระฮ์จัวราลากู (Anugerah Juara Lagu) ครั้งที่ 11 และได้ 2 รางวัลในสาขาแสดงยอดเยี่ยมและเพลงบัลลาดยอดเยี่ยม ส่วนตัวอัลบั้ม จากข้อมูลปี ค.ศ. 2005 ขายได้มากกว่า 800,000 ชุด เฉพาะในมาเลเซีย ในฐานะนักร้องเธอบันทึกเสียงหลากหลายภาษา ทั้งภาษามาเลเซีย ภาษาชวา ภาษาจีนมาตรฐาน ภาษาอาหรับ ภาษาอูรดู และภาษาญี่ปุ่น เธอมีสตูดิโออัลบั้ม 16 ชุด เธอเป็นหนึ่งในศิลปินที่ได้รับความนิยมที่สุดในกลุ่มเกาะมลายูและนูซันตารา ปัจจุบันเธอได้อยู่ในรายชื่อหนึ่งในผู้ที่รวยที่สุด ผู้ที่มีอิทธิพลที่สุด ผู้ที่ได้รับรางวัลมากที่สุด และผลิตซิงเกิลมากที่สุด เธอยังเป็นหนึ่งในศิลปินมาเลเซียที่มียอดขายมากที่สุด จากข้อมูล ค.ศ. 2000 อัลบั้มของเธอมียอดขายเป็นร้อยละ 10 ของอัลบั้มทั้งหมดของมาเลเซีย โดยมียอดขายมากกว่า 4.9 ล้านชุด

ในปี ค.ศ. 1998 เธอได้รับเลือกให้แสดงพิธีปิดการแข่งขันกีฬาเครือจักรภพ 1998 เฉพาะพระพักตร์สมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ ท่ามกลางผู้เข้าร่วมการแข่งขัน 70 ประเทศจากเครือจักรภพแห่งประชาชาติ ในปี ค.ศ. 2005 เธอเป็นนักร้องจากเอเชียตะวันออกเฉียงใต้คนแรกที่ได้แสดงคอนเสิร์ตเดี่ยวที่รอยัลแอลเบิร์ตฮอลล์ร่วมกับลอนดอนซิมโฟนีออร์เคสตรา ในปี ค.ศ. 2008 เธอได้รับขนานนามว่าเป็นไอดอลแห่งเอเชีย จากเอเชียนิวส์เนตเวิร์ก และจากความสำเร็จในเอเชียทำให้เธอได้รับฉายาว่า "เสียงแห่งเอเชีย" และเซลีน ดิออน แห่งเอเชีย

คำถาม: ดาโต๊ะ หรือดาตินซรี ซีตี นูร์ฮาลีซา บินตี ตารูดินเกิดเมื่อวันที่ ?
คำตอบ: 11 มกราคม ค.ศ. 1979

คำถาม: ดาโต๊ะ หรือดาตินซรี ซีตี นูร์ฮาลีซา บินตี คือใคร ?
คำตอบ: นักร้องชาวมาเลเซีย

คำถาม: เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าอะไร ?
คำตอบ: เสียงแห่งเอเชีย

คำถาม: ธอได้รับรางวัลโกลด์อะวอร์ดจากรายการใด ?
คำตอบ: Asia New Singer Competition
หลอดลม

หลอดลม (อังกฤษ: trachea) เป็นส่วนหนึ่งของระบบหายใจ มีหน้าที่หลัก คือ การนำส่งอากาศจากภายนอกร่างกายเข้าสู่ปอดเพื่อทำหน้าที่ในการแลกเปลี่ยนก๊าซออกซิเจนเข้าสู่เลือด และนำก๊าซคาร์บอนไดออกไซด์ออกจากร่างกาย หลอดลมของมนุษย์เริ่มตั้งแต่ส่วนที่ต่อจากกล่องเสียง (Larynx) ลงไปสิ้นสุดที่ถุงลม

หลอดลม
หลอดลม มีชื่อเรียกแตกต่างกันตามขนาดและตำแหน่ง ได้แก่

หลอดลมใหญ่ (Trachea) เป็นส่วนที่อยู่ต่อจากกล่องเสียงยาวลงไปจนถึงจุดที่แยกเข้าสู่ปอดด้านซ้ายและด้านขวา
หลอดลมของปอด (Main bronchus) เป็นแขนงของหลอดลมใหญ่ ซึ่งอยู่ในแต่ละข้างของปอด เริ่มต้นต่อจากหลอดลมใหญ่ลึกเข้าไปในเนื้อปอด หลอดลมเหล่านี้เมื่ออยู่ลึกเข้าไป ก็จะมีการแตกแขนงแยกย่อยลงไปอีกตามตำแหน่งของเนื้อปอด เช่น หลอดลมของปอดกลีบบน (upper lobe bronchus) หลอดลมของปอดกลีบล่าง (lower lobe bronchus) หลอดลมแขนง (segmental bronchus) เป็นต้น
หลอดลมฝอย (Bronchiole) เป็นแขนงย่อยของหลอดลมของปอด หลอดลมฝอยเหล่านี้บางส่วนนอกจากจะสามารถนำก๊าซเข้าสู่ปอดได้แล้ว ยังสามารถทำหน้าที่ในการแลกเปลี่ยนก๊าซได้ด้วย แต่ไม่เป็นหน้าที่หลักเหมือนถุงลม
เนื่องจากหลอดลมมีหน้าที่สำคัญในระบบทางเดินหายใจ ดังนั้น หากเกิดความผิดปกติของหลอดลมก็จะทำให้การระบบการระบายก๊าซของร่างกายเสียไปด้วย โรคของหลอดลมที่พบได้บ่อย ได้แก่ โรคหืด (Asthma) และโรคหลอดลมอุดกั้นเรื้อรัง (Chronic obstructive pulmonary disease) เป็นต้น

คำถาม: หลอดลม มีชื่อเรียกแตกต่างกันอย่างไร
คำตอบ: ขนาดและตำแหน่ง

คำถาม: หลอดลมใหญ่ อยู่ส่วนไหนของร่างกาย
คำตอบ: เป็นส่วนที่อยู่ต่อจากกล่องเสียงยาวลงไปจนถึงจุดที่แยกเข้าสู่ปอดด้านซ้ายและด้านขวา

คำถาม: หลอดลมของปอด อยู่ส่วนไหนของร่างกาย
คำตอบ: เป็นแขนงของหลอดลมใหญ่ ซึ่งอยู่ในแต่ละข้างของปอด

คำถาม: หลอดลมฝอย อยู่ส่วนไหนของร่างกาย
คำตอบ: เป็นแขนงย่อยของหลอดลมของปอด
คัง แดเนียล

คัง แดเนียล (ฮันกึล: 강다니엘; เกิด 10 ธันวาคม ค.ศ. 1996) เป็นนักร้องชาวเกาหลีใต้ รู้จักกันในฐานะผู้ชนะเลิศ พรอดิวซ์ 101 (ฤดูกาล 2) และเป็นอดีตสมาชิกของวอนนาวัน บอยแบนด์เกาหลีใต้
คัง แดเนียล ชื่อเกิดคือ คัง อึย-ก็อน (강의건) เกิดเมื่อวันที่ 10 ธันวาคม ค.ศ. 1996 ในปูซาน เกาหลีใต้ ซึ่งเขาเป็นบุตรคนเดียวในครอบครัว[3] เขาตัดสินใจที่จะเปลี่ยนชื่อ เนื่องจากครอบครัวและญาติมีปัญหาในการออกเสียงชื่อเกิดของเขา[4] ต่อมาแดเนียลเริ่มฝึกซ้อมการเต้นจากคำแนะนำของอาจารย์ ในระหว่างที่เขาเป็นแขกรับเชิญในรายการวาไรตีโชว์ มีปัญหาปรึกษาไอดอล แดเนียลเปิดเผยว่าเขาถูกกลั่นแกล้งในโรงเรียนเพราะรูปร่างหน้าตา เขาจึงเพิ่มความมั่นใจและสร้างคุณค่าให้กับตัวเอง[5] ก่อนที่จะปรากฏตัวใน พรอดิวซ์ 101 (ฤดูกาล 2) แดเนียลฝึกเป็นเวลาสองปี หนึ่งเดือน[6] แต่เดิมเขาเริ่มต้นเป็นศิลปินฝึกหัดภายใต้สังกัดบีทูเอ็มเอนเตอร์เทนเมนต์ จนกระทั่งแยกการบริหารออก จึงมาเป็นศิลปินฝึกหัดในสังกัดเอ็มเอ็มโอเอนเตอร์เทนเมนต์ หนึ่งในช่วงเวลาที่น่าทึ่งที่สุดในขณะที่ยังเป็นศิลปินฝึกหัดคือ การปรากฏตัวของเขาใน เฮอร์ซีเคร็ตเวพอน ทำการแสดงเพลง “อินไวเทชัน” โดย อึม จ็อง-ฮวา ที่ซึ่งเขาทำหน้าที่เป็นนักเต้นเสริมให้กับชาโอลู จากเฟียสตาร์ และ ชีฮย็อน จากสปีกา
แดเนียลได้เข้าร่วมรายการ พรอดิวซ์ 101 (ฤดูกาล 2) ตั้งแต่วันที่ 7 เมษายน พ.ศ. 2560 – 16 มิถุนายน พ.ศ. 2560[8] และเป็นผู้ชนะในรายการด้วยผลคะแนนโหวต 1,578,837 คะแนน[9] ทำให้แดเนียลได้เปิดตัวกับวงบอยแบนด์สัญชาติเกาหลีใต้ วอนนาวัน[10] ในตำแหน่งศูนย์กลาง ตั้งแต่วันที่ 7 สิงหาคม พ.ศ. 2560 แดเนียลทำกิจกรรมในฐานะสมาชิกวงเป็นเวลาหนึ่งปีครึ่ง ซึ่งมีสัญญาถึง 31 ธันวาคม พ.ศ. 2561 กิจกรรมสุดท้ายคือคอนเสิร์ตอำลาเมื่อวันที่ 24–27 มกราคม พ.ศ. 2562

คำถาม: ชื่อเกิดของคัง แดเนียลคือชื่อใด
คำตอบ: คัง อึย-ก็อน

คำถาม: คัง แดเนียลเกิดเมื่อใด
คำตอบ: เกิดเมื่อวันที่ 10 ธันวาคม ค.ศ. 1996

คำถาม: ระยะเวลาที่แดเนียลเป็นเด็กฝึกหัดคือ
คำตอบ: แดเนียลฝึกเป็นเวลาสองปี หนึ่งเดือน

คำถาม: แดเนียลเป็นผู้ชนะในรายการด้วยคะแนนโหวตเท่าไร
คำตอบ: ผลคะแนนโหวต 1,578,837 คะแนน

คำถาม: คังแดเนียลเปิดตัวด้วยวงบอยแบนด์ชื่อว่าอะไร
คำตอบ: วอนนาวัน
บอเจ พราฟเด

บอเจ พราฟเด (เซอร์เบีย: "Боже правде" "Bože pravde"), คำแปล: "เทวะ, โปรดประทานความเป็นธรรมแก่เรา"[1] หรือ "เทพแห่งความยุติธรรม"[2] เป็นชื่อของเพลงชาติอย่างเป็นทางการแห่งสาธารณรัฐเซอร์เบีย ตามมาตรา 7 แห่งรัฐธรรมนูญสาธารณรัฐเซอร์เบีย ค.ศ. 2006[3]

อนึ่ง เพลงนี้นอกจากเป็นเพลงชาติ ยังมีสถานะเป็นเพลงเกียรติยศสำหรับพระมหากษัตริย์ของ ราชรัฐเซอร์เบีย และ ราชอาณาจักรเซอร์เบีย ตราบจนกระทั่งมีการสถาปนาราชอาณาจักรเซอร์เบีย, โครเอเชีย และสโลวีเนีย ในปี ค.ศ. 1918 จึงได้ทำนอง และ บทร้องของเพลงนี้ไปเป็นส่วนหนึ่งของเพลงชาติราชอาณาจักรยูโกสลาเวีย รัฐสภาของเซอร์เบียได้เสนอให้ใช้เพลงนี้เป็นเพลงชาติสาธารณรัฐเซอร์เบียเมื่อวันที่ 17 สิงหาคม ค.ศ. 2004[4] และได้รับการรับรองในรัฐธรรมนูญเมื่อวันที่ 8 พฤศจิกายน ค.ศ. 2006 ส่วนบทร้องของเพลงนั้นได้รับรองอย่างเป็นทางการตามกฎหมายเมื่อวันที่ 11 พฤษภาคม ค.ศ. 2009[5] ทั้งนี้ บทเพลง "Bože pravde" ฉบับดั้งเดิมนั้นได้ประพันธ์ขึ้นในปี ค.ศ. 1872 ทำนองโดย ดาวอริน เยนโก (Davorin Jenko) บทร้องโดย โยวาน ดอร์เดวิช (Jovan Đorđević)

คำถาม: บอเจ พราฟเด เป็นชื่อของเพลงชาติอย่างเป็นทางการแห่งสาธารณรัฐอะไร
คำตอบ: สาธารณรัฐเซอร์เบีย

คำถาม: บอเจ พราฟเด เป็นชื่อของเพลงชาติอย่างเป็นทางการแห่งสาธารณรัฐเซอร์เบีย ตามมาตราอะไร
คำตอบ: มาตรา 7

คำถาม: บอเจ พราฟเด มีสถานะเป็นเพลงเกียรติยศสำหรับใคร
คำตอบ: พระมหากษัตริย์ของ ราชรัฐเซอร์เบีย
อาร์ดวาร์ก

อาร์ดวาร์ก (อังกฤษ: Aardvark; ชื่อวิทยาศาสตร์: Orycteropus afer) สัตว์เลี้ยงลูกด้วยนมชนิดหนึ่ง ในวงศ์ Orycteropodidae ในอันดับ Tubulidentata จัดเป็นเพียงชนิดเดียวเท่านั้นที่ยังคงดำรงเผ่าพันธุ์อยู่จนถึงปัจจุบัน ในวงศ์และอันดับนี้ จึงจัดเป็นฟอสซิลที่มีชีวิตชนิดหนึ่ง[3]

เป็นสัตว์ที่อาศัยและกระจายพันธุ์ในทวีปแอฟริกา ตั้งแต่แอฟริกากลางลงไป อาร์ดวาร์ก มีชื่อเรียกในภาษาแอฟริคานส์ว่า "aarde varken" แปลว่า "หมูดิน"[4] มีจมูกและส่วนปากยาวเป็นท่อเหมือนอาร์มาดิลโลหรือลิ่น มีฟันลักษณะเป็นรูปหกเหลี่ยมฝังตัวอยู่ด้านในของปาก ลักษณะเหมือนหมุดที่แบนราบ จำนวน 20 ซี่ และเคลือบไว้ด้วยเคลือบรากฟัน ซึ่งเป็นสารปกติที่อยู่ในฟัน ซึ่งฟันจะมีลักษณะเหมือนกับสัตว์ฟันแทะคือจะงอกขึ้นมาเรื่อย ๆ มีใบหูยาวเหมือนลา มีอุ้งเท้าคล้ายกับกระต่าย และมีหางคล้ายหนู

อาร์ดวาร์ก เป็นสัตว์ที่มีประสาทการรับกลิ่นและรับฟังอย่างดีเยี่ยม โดยหูสามารถรับฟังเสียงเคลื่อนไหวของแมลงซึ่งอยู่ใต้ดินได้ โดยจะออกหากินในเวลากลางคืนหรือพลบค่ำ ด้วยการสูดกลิ่นไปเรื่อย ๆ กินอาหารจำพวกแมลงที่อยู่ตามพื้นดิน เช่น มดหรือปลวก โดยใช้กรงเล็บที่แหลมคมขุดหรือเซาะทำลายจอมปลวก แล้วใช้ลิ้นเลียเข้าปาก ซึ่งวัน ๆ หนึ่งอาจเดินหากินได้ไกล 48 กิโลเมตร และกินปลวกได้มากถึงวันละ 5 ลิตร จัดว่าเป็นสัตว์ที่มีความสามารถในการหลบหลีกซ่อนตัวได้อย่างว่องไวมาก

คำถาม: อาร์ดวาร์ก เป็ยสัตว์ประเภทอะไร
คำตอบ: สัตว์เลี้ยงลูกด้วยนม

คำถาม: อาร์ดวาร์ก เป็นสัตว์ที่อาศัยที่ไหน
คำตอบ: ทวีปแอฟริกา

คำถาม: อาร์ดวาร์ก มีชื่อภาษาแอฟริคาน แปลว่าอะไร
คำตอบ: หมูดิน

คำถาม: อาร์ดวาร์ก เป็นสัตว์ที่มีอะไรเด่น
คำตอบ: มีประสาทการรับกลิ่นและรับฟังอย่างดีเยี่ยม
ปลาแดงน้อย 

ปลาแดงน้อย ปลาน้ำจืดชนิดหนึ่ง มีชื่อวิทยาศาสตร์ว่า Discherodontus ashmeadi อยู่ในวงศ์ปลาตะเพียน (Cyprinidae)ลักษณะคล้ายปลาตะเพียน แต่เพรียวยาวกว่า หัวโต ปากเล็ก เกล็ดเล็ก ครีบหลังมีแต้มสีคล้ำขนาดใหญ่เป็นจุดเด่น และมีแถบสีดำพาด ลำตัวสีเงินอมเขียว ครีบอื่น ๆ ใส และมีแต้มสีแดงเรื่อ ครีบหางมีขลิบสีคล้ำและสีแดงทั้งปลายบนและล่าง มีขนาดประมาณ 10 เซนติเมตร
อยู่รวมเป็นกลุ่มเล็ก ๆ 5-10 ตัว กระโดดได้สูง อาหารได้แก่ แพลงก์ตอนและสัตว์หน้าดิน
อาศัยอยู่ในลำธารที่มีน้ำใสในป่าร่มครึ้มของลุ่มน้ำโขงเท่านั้น โดยไม่พบในลุ่มน้ำเจ้าพระยา เป็นปลาที่พบน้อย
นิยมเลี้ยงเป็นปลาสวยงาม มีชื่อเรียกอีกชื่อหนึ่งว่า "ปลาหางแดง"

คำถาม: ปลาแดงน้อยมีชื่อทางวิทยาศาสตร์ว่าอย่างไีร
คำตอบ: ชื่อวิทยาศาสตร์ว่า Discherodontus ashmeadi

คำถาม: ปลาแดงน้อยถือว่าเป็นปลาน้ำจืดที่อยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลาแดงน้อยมีถิ่นอาศัยอยู่ที่ใด
คำตอบ: อาศัยอยู่ในลำธารที่มีน้ำใสในป่าร่มครึ้มของลุ่มน้ำโขงเท่านั้น

คำถาม: ปลาแดงน้อยนิยมนำมาเลี้ยงเป็นปลาสวยงามมีชื่อเรียกอีกชื่อหนึ่งว่าอะไร
คำตอบ: ปลาหางแดง
การดำรงตำแหน่งนายกรัฐมนตรีของอภิสิทธิ์ เวชชาชีวะ

ในวันพุธที่ 17 ธันวาคม พ.ศ. 2551 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ชัย ชิดชอบ ประธานสภาผู้แทนราษฎร นำร่างพระบรมราชโองการแต่งตั้งนายอภิสิทธิ์ เวชชาชีวะเป็นนายกรัฐมนตรีขึ้นทูลเกล้าทูลกระหม่อมเพื่อทรงลงพระปรมาภิไธย[1]

การแต่งตั้งคณะรัฐมนตรีที่มีความสำคัญรวมไปถึงกษิต ภิรมย์ เป็นรัฐมนตรีว่าการกระทรวงการต่างประเทศ ชวรัตน์ ชาญวีรกูล รักษาการนายกรัฐมนตรีคนก่อนหน้านายอภิสิทธิ์ เป็นรัฐมนตรีว่าการกระทรวงมหาดไทย และกรณ์ จาติกวณิช อดีตนายทุนนายธนาคารและอดีตเพื่อนร่วมคณะเศรษฐศาสตร์กับนายอภิสิทธิ์ที่มหาวิทยาลัยออกซฟอร์ด เป็นรัฐมนตรีว่าการกระทรวงการคลัง[2] อภิสิทธิ์ถูกวิพากษ์วิจารณ์อย่างกว้างขวาง จากกรณีที่แต่งตั้งนายกษิตมาเป็นรมว.ต่างประเทศ อภิสิทธิ์ออกมากล่าวปกป้องนายกษิตว่า "คุณกษิตได้เก็บเกี่ยวประสบการณ์การทำงานของเขามาอย่างดี เคยเป็นเอกอัครราชทูตคนสำคัญของประเทศ มีความรู้เกี่ยวกับเศรษฐกิจเป็นอย่างดี ถึงแม้ว่าเขาเคยร่วมแถลงการณ์ต่างๆหรือร่วมชุมนุมกับพันธมิตรฯ แต่ถ้าเขาไม่ได้ทำอะไรที่ผิดกฎหมายเขาก็จะไม่ถูกดำเนินคดี"[3] พรทิวา นาคาศัย อดีตเจ้าของธุรกิจอาบอบนวด เป็นรัฐมนตรีว่าการกระทรวงพาณิชย์ ทั้งนี้ อภิสิทธิ์ได้ให้การปฏิเสธว่าไม่ได้มีการเจรจาต่อรองตำแหน่งทางการเมืองแต่อย่างใด[4]

คำถาม: อภิสิทธิ์ เวชชาชีวะ ขึ้นเป็นนายกปีอะไร
คำตอบ: พ.ศ. 2551

คำถาม: อภิสิทธิ์ เวชชาชีวะ ได้รับแต่งตั้งนายกโดยใคร
คำตอบ: พระบาทสมเด็จพระปรมินทรมหาภูมิพลอดุลยเดช

คำถาม: โดยให้ใครนำร่างพระบรมราชโองการแต่งตั้งนายอภิสิทธิ์ เวชชาชีวะเป็นนายกรัฐมน
คำตอบ: ชัย ชิดชอบ

คำถาม: ชัย ชิดชอบ เป็นใคร
คำตอบ:  ประธานสภาผู้แทนราษฎร

คำถาม: ใครเป็นรัฐมนตรีว่าการกระทรวงการต่างประเทศ
คำตอบ: กษิต ภิรมย์
บริษัทสกอตแลนด์

บริษัทการค้ากับแอฟริกาและหมู่เกาะอินเดียของสกอตแลนด์ หรือเรียกว่า บริษัทดาเรียนสกอติช (อังกฤษ: Scottish Darien Company) เป็นบริษัทการค้าโพ้นทะเล ก่อตั้งขึ้นโดยพระราชบัญญัติของรัฐสภาสกอตแลนด์ในปี ค.ศ. 1695 พระราชบัญญัติดังกล่าวได้มอบอำนาจแก่บริษัทในการผูกขาดการค้ากับอินเดียของสกอตแลนด์ แอฟริกาและอเมริกา คล้ายกับบริษัทผูกขาดการค้าซึ่งได้รับการจัดตั้งโดยอังกฤษ และยังได้รับสิทธิอธิปไตยพิเศษและข้อยกเว้นการเก็บภาษีชั่วคราว

ปัญหาทางการเงินและการเมืองได้รบกวนการดำเนินการของบริษัทในช่วงปีแรก ๆ บรรดาข้าหลวงได้ถูกแบ่งแยกระหว่างกลุ่มที่อาศัยอยู่และประชุมในเอดินบะระและอีกกลุ่มหนึ่งในลอนดอน ซึ่งในหมู่ข้าหลวงนี้ก็มีทั้งชาวสกอตและชาวอังกฤษ พวกเขาถูกแบ่งแยกกันโดยเจตนาทางธุรกิจ บางส่วนตั้งใจที่จะทำการค้าในอินเดียและตามชายฝั่งแอฟริกา ในฐานะคู่แข่งที่มีประสิทธิภาพของบริษัทอินเดียตะวันออกของอังกฤษ ในขณะที่อีกกลุ่มหนึ่งเข้ากับแผนดาเรียนของแพทเทอสัน ซึ่งได้รับชัยชนะมโหฬาร

ในเดือนกรกฎาคม ค.ศ. 1698 บริษัทได้เริ่มการสำรวจเป็นครั้งแรก นำโดยวิลเลียม แพทเทอสัน ผู้ซึ่งหวังจะก่อตั้งอาณานิคมในดาเรียน (บนคอคอดปานามา) อันเป็นสถานที่ซึ่งสามารถใช้เป็นจุดการค้าระหว่างยุโรปและตะวันออกไกลได้

ถึงแม้ว่าเรือห้าลำและชาวอาณานิคมสกอต 1,200 คนจะขึ้นฝั่งได้สำเร็จในดาเรียน ถิ่นฐานดังกล่าวก็ได้รับการจัดเตรียมเลวและถูกละทิ้งในที่สุด การสำรวจครั้งที่สองที่ใหญ่กว่าครั้งแรก (เริ่มออกเดินทางก่อนที่ชะตากรรมของการสำรวจครั้งแรกจะเป็นที่รู้จัก) ได้ก่อตั้งถิ่นฐานทะเลทรายขึ้น แต่ได้ถูกล้อมโดยชาวสเปนอย่างรวดเร็ว มากกว่าหนึ่งพันคนเสียชีวิตด้วยความอดอยากและโรคระบาด และในเดือนเมษายน ค.ศ. 1700 เรือสองลำจึงได้นำผู้รอดชีวิตจำนวนเพียงน้อยนิดกลับบ้าน

คำถาม: บริษัทการค้ากับแอฟริกาและหมู่เกาะอินเดียของสกอตแลนด์มีชื่อเรียกอีกชื่อหนึ่งว่าอะไร
คำตอบ: บริษัทดาเรียนสกอติช

คำถาม: บริษัทการค้าโพ้นทะเล ก่อตั้งขึ้นโดยพระราชบัญญัติของรัฐสภาสกอตแลนด์ในปีค.ศ.ใด
คำตอบ: ค.ศ. 1695
เดสทินีส์ไชลด์

เดสทินีส์ไชลด์ (อังกฤษ: Destiny's Child) เป็นวงหญิงล้วนแนวอาร์แอนด์บี และป็อป มีสมาชิกคือ นักร้องนำ บียอนเซ่ โนวส์ เคลลี โรว์แลนด์ และ มิเชลล์ วิลเลียมส์ ออกผลงานอัลบั้มหลัก 4 สตูดิโออัลบั้ม และ มีซิงเกิลอันดับ 1 ในอเมริกา 4 ซิงเกิล รวมทั้งออกผลงานเดี่ยวแล้ว พวกเธอมียอดขาย 50 ล้านชุดทั่วโลก และ 17.5 ล้านชุดในสหรัฐอเมริกา[1][2] และจากการอ้างโดยเวิลด์มิวสิกอวอร์ดส พวกเธอเป็นกลุ่มศิลปินหญิงที่ขายดีที่สุดตลอดกาล[3][4] นิตยสารบิลบอร์ดจัดอันดับศิลปินกลุ่ม 3 คน พวกเธอก็เป็นหนึ่งในกลุ่มที่ดนตรีที่ดีที่สุดตลอดกาล[5][6]

หลังจากก่อตั้งวงในปี 1990 ในฮิวส์ตัน รัฐเท็กซัส เดสทินีส์ไชลด์เริ่มต้นในวงการดนตรีด้วยความอุตสาหะ กับวงสาวแรกรุ่น มีสมาชิก เด็กหญิง 6 คนภายใต้ชื่อ เกิร์ลสไทม์ (Girls' Tyme) หลังจากความพยายามมาหลายปี พวกเธอก็ได้เซ็นสัญญากับโคลัมเบียเรเคิดส์และเปลี่ยนชื่อวง โดยมีผลงานชุดแรกในชื่อวง และประสบความสำเร็จพอควร แต่หลังจากออกสตูดิโออัลบั้มชุดที่ 4 ในปี 199 ชื่อชุด เดอะไรติงส์ออนเดอะวอลล์ ที่ทำให้พวกเธอเป็นที่รู้จักในกระแสหลัก มีซิงเกิลฮิตอย่างเช่น "Bills, Bills, Bills", "Bug a Boo" และ "Say My Name" อย่างไรก็ตามเนื่องด้วยความสำเร็จทางด้านคำวิจารณ์และยอดขายที่ดี กลุ่มก็เกิดความขัดแย้งภายในและความวุ่นวายเกี่ยวกับกฎหมาย สมาชิกในวงอย่าง ลาทาเวีย โรเบอร์สัน และ เลโทยา ลักเก็ตต์ พยายามจะไล่ผู้จัดการของวงออก (พ่อของโนวส์) ชื่อแมททิว โนวส์ โดยอ้างถึงความลำเอียงกับโนวส์และโรว์แลนด์ ในที่สุดพวกเธอก็ออกไปและ วิลเลียมส์และฟาร์ราห์ แฟรงคลิน ก็เข้ามาแทน แต่ต่อมาปี 2000 แฟรงคลินก็ออกจากวงไป จนเป็นกลุ่มศิลปิน 3 คน

คำถาม: เดสทินีส์ไชลด์ ออกผลงานกี่อัมบั้มหลัก
คำตอบ: 4 สตูดิโออัลบั้ม

คำถาม: เดสทินีส์ไชลด์ มียอดขายทั่วโลกกี่อัมบั้ม
คำตอบ: 50 ล้านชุดทั่วโลก

คำถาม: เดสทินีส์ไชลด์ มียอดในยสหรัฐเท่าไร
คำตอบ: 17.5 ล้านชุด
มานซูร์ บิน ซาเยด อัล นาห์ยาน

ชีค มานซูร์ บิน ซาเยด อัล นาห์ยาน เกิดเมื่อวันที่ 20 พฤศจิกายน ค.ศ. 1970 เป็นนักการเมืองของ สหรัฐอาหรับเอมิเรตส์ ซึ่งมานซูร์มีบทบาททางการเมืองของ สหรัฐอาหรับเอมิเรตส์ ตั้งแต่ปี ค.ศ. 2009 โดยทำงานร่วมกับ ซาอีฟ บิน ซาเยด อัล นาห์ยาน รองนายกรัฐมนตรีคนที่สอง

แล้วในวงการฟุตบอลยุโรปก็รู้จักเขาเป็นอย่างดีโดยในนามเจ้าของกิจการสโมสรฟุตบอล โดยมานซูร์เป็นเจ้าของกิจการ สโมสรฟุตบอลแมนเชสเตอร์ซิตี ใน พรีเมียร์ลีก ประเทศอังกฤษ โดยเขามีทรัพย์สินมากกว่า สี่หมื่นล้านปอนด์

คำถาม: มานซูร์ บิน ซาเยด อัล นาห์ยาน เกิดวันที่เท่าไร
คำตอบ: 20 พฤศจิกายน ค.ศ. 1970

คำถาม: มานซูร์ บิน ซาเยด อัล นาห์ยาน ทำอาชีพอะไร
คำตอบ: นักการเมือง

คำถาม: มานซูร์ บิน ซาเยด อัล นาห์ยาน เป็นนักการเมืองประเทศอะไร
คำตอบ: สหรัฐอาหรับเอมิเรตส์

คำถาม: มานซูร์ บิน ซาเยด อัล นาห์ยาน เข้ารับบทบาททางการเมืองปีอะไร
คำตอบ: ค.ศ. 2009

คำถาม: มานซูร์ บิน ซาเยด อัล นาห์ยาน ทำงานร่วมกับใคร
คำตอบ: ซาอีฟ บิน ซาเยด อัล นาห์ยาน
จังหวัดโทยามะ

จังหวัดโทยามะ (ญี่ปุ่น: 富山県 โรมาจิ: Toyama-ken) ตั้งอยู่บริเวณภาคชูบุของญี่ปุ่นมี่เมืองเอกอยู่ที่เมืองโทยามะ
จังหวัดโทยามะมีอาณาเขตด้านทิศเหนือติดต่อกับทะเลญี่ปุ่น ทิศตะวันออกติดต่อกับจังหวัดนีงาตะและจังหวัดนางาโนะ ทิศใต้ติดต่อกับจังหวัดกิฟุ และทิศตะวันตกติดต่อกับจังหวัดอิชิกาวะ พื้นที่ร้อยละ 30 โดยประมาณของจังหวัดโทยามะอยู่ในเขตอุทยานแห่งชาติ[1] ในเดือนพฤษภาคม พ.ศ. 2555 มีรายงานการค้นพบธารน้ำแข็งครั้งแรกในประเทศญี่ปุ่นที่จังหวัดโทยามะ ซึ่งถือเป็นธารน้ำแข็งที่อยู่ใต้สุดของเอเชียตะวันออก
ในช่วงทศวรรษ 1910 มีรายงานว่าชาวบ้านในแถบที่ราบลุ่มแม่น้ำจินซูในเขตจังหวัดโทยามะมีอาการป่วยเนื่องจากโลหะหนักแคดเมียมที่ปนเปื้อนในแม่น้ำ ชื่อโรคอิไตอิไตมาจากคำว่าอิไต (ญี่ปุ่น: 痛い โรมาจิ: itai) ซึ่งเป็นคำอุทานแสดงอาการเจ็บปวดในภาษาญี่ปุ่นเนื่องจากผู้ป่วยด้วยโรคนี้จะมีอาการปวดตามร่างกาย ซึ่งโรคอิไตอิไตนี้ถือเป็นหนึ่งในสี่โรคที่เกิดจากมลภาวะที่ร้ายแรงที่สุดในประเทศญี่ปุ่น ในปี ค.ศ. 2012 ทางการจังหวัดโทยามะได้ตั้งพิพิธภัณฑ์โรคอิไตอิไตจังหวัดโทยามะขึ้นเพื่อให้สาธารณชนได้ตระหนักถึงปัญหาการปนเปื้อน
จังหวัดโทยามะประกอบด้วย 10 เมือง 2 อำเภอ 4 ตำบล และ 1 หมู่บ้าน

คำถาม: จังหวัดโทยามะตั้งอยู้ที่ใด
คำตอบ: บริเวณภาคชูบุของญี่ปุ่น

คำถาม: ค้นพบธารน้ำแข็งครั้งแรกในประเทศญี่ปุ่นที่จังหวัดโทยามะเมื่อไหร่
คำตอบ: เดือนพฤษภาคม พ.ศ. 2555

คำถาม: จังหวัดโทยามะมีกี่เมืองกี่ตำบลกี่อำเภอกี่หมู่บ้าน
คำตอบ: 10 เมือง 2 อำเภอ 4 ตำบล และ 1 หมู่บ้าน
มลภาวะทางเสียง

มลภาวะทางเสียง เป็นสภาวะที่มีการก่อให้เกิดเสียงที่มีการรบกวน อาจมาจากแหล่งกำเนิดเสียงต่างๆ ทั้งจากมนุษย์, สัตว์ หรือเครื่องจักรต่างๆ โดยหากเกิน 85 เดซิเบล จะเป็นอันตรายต่อหู ยิ่งถ้าเกิน 90 เดซิเบลจะเป็นอันตรายต่อหูอย่างมาก ดังนั้นไม่ควรเข้าใกล้บริเวณที่มีเสียงดังเกินจะรับได้

ทั้งนี้ แหล่งที่มาของเสียงภายนอกทั่วโลกส่วนใหญ่มาจากการก่อสร้างและระบบการขนส่ง รวมทั้ง เสียงรบกวนจากพาหนะยานยนต์, เครื่องบิน และรถไฟ หรือแม้แต่การวางผังเมืองที่ไม่ดีอาจก่อให้เกิดมลพิษทางเสียงได้เช่นกัน และทางด้านแหล่งอุตสาหกรรมข้างเคียง ตลอดจนการปลูกสร้างที่อยู่อาศัยก็อาจก่อให้เกิดมลพิษทางเสียงในพื้นที่บริเวณที่อยู่อาศัยได้เช่นกัน

มลภาวะทางเสียงทั้งภายในและภายนอกอาคารมีหลายชนิด อาทิ เสียงเตือนภัยจากรถ, เสียงไซเรนสัญญาณฉุกเฉิน, อุปกรณ์เครื่องกล, พลุ, ฮอร์นบีบอัดอากาศ, เครื่องเจาะถนน, เสียงสุนัขเห่า, เครื่องใช้ไฟฟ้า, การแสดงแสงสีเสียง, ระบบเสียงเพื่อความบันเทิง, โทรโข่งไฟฟ้า และเสียงตะโกนจากมนุษย์

ผลกระทบ
ผลกระทบจากภาวะมลพิษทางเสียง

ผลกระทบต่อการได้ยิน แบ่งเป็น 3 ลักษณะ
หูหนวกทันที เกิดขึ้นจากการที่อยู่ในบริเวณที่มีเสียงดังเกิน 127 เดซิเบล
หูอื้อชั่วคราว เกิดขึ้นเมื่ออยู่ในที่มีระดับเสียงดังตั้งแต่ 82 เดซิเบลเอขึ้นไปในเวลาไม่นานนัก
หูอื้อถาวร เกิดขึ้นเมื่ออยู่ในบริเวณที่มีระดับความดังมากเป็นเวลานานๆ
ด้านสรีระวิทยา เช่น ผลกระทบต่อระบบการหมุนเวียนของเลือด ต่อมไร้ท่อ อวัยวะสืบพันธุ์ ระบบประสาท และความผิดปกติของระบบการหดและบีบลำไส้ใหญ่ เป็นต้น
ด้านจิตวิทยา เช่น สร้างความรำคาญ ส่งผลต่อการนอนหลับพักผ่อน ผลต่อการทำงานและการเรียนรู้ รบกวนการสนทนาและการบันเทิง
ด้านสังคม กระทบต่อการสร้างมนุษยสัมพันธ์ที่ดี ทำให้ขาดความสงบ
ด้านเศรษฐกิจ มีผลผลิตต่ำเนื่องจากประสิทธิภาพการทำงานลดลง เสียค่าใช้จ่ายในการควบคุมเสียง
ด้านสิ่งแวดล้อม เสียงดังมีผลต่อการดำรงชีวิตของสัตว์ เช่น ทำให้สัตว์ตกใจและอพยพหนี

คำถาม: เสียงมีความดังเท่าไหร่ถึงจะเป็นอันตรายต่อหูมนุษย์
คำตอบ: เกิน 85 เดซิเบล จะเป็นอันตรายต่อหู ยิ่งถ้าเกิน 90 เดซิเบลจะเป็นอันตรายต่อหูอย่างมาก

คำถาม: เสียงดังกี่เดซิเบลถึงทำให้เกิดอาการหูหนวกทันที
คำตอบ: เกิน 127 เดซิเบล
แกร์ฮาร์ท โดมัค

แกร์ฮาร์ท โยฮันเนิส เพาล์ โดมัค (เยอรมัน: Gerhard Johannes Paul Domagk; 30 ตุลาคม ค.ศ. 1895 – 24 เมษายน ค.ศ. 1964) เป็นพยาธิแพทย์และนักวิทยาแบคทีเรียชาวเยอรมัน เกิดที่เมืองลาโก จังหวัดบรันเดินบวร์ค (ปัจจุบันคือเมืองวากุฟในประเทศโปแลนด์) เรียนที่โรงเรียนในเมืองซ็อมเมอร์เฟ็ลท์ (ปัจจุบันคือเมืองลุปสกอในโปแลนด์) และเรียนต่อด้านการแพทย์ที่มหาวิทยาลัยคีล โดมัคเข้าร่วมในสงครามโลกครั้งที่หนึ่งและได้รับบาดเจ็บ จึงเปลี่ยนไปทำหน้าที่แพทย์สนามแทน หลังสงคราม โดมัคทำงานที่มหาวิทยาลัยไกรฟส์วัลท์ ในปี ค.ศ. 1925 โดมัคไปดำรงตำแหน่งศาสตราจารย์ที่มหาวิทยาลัยมึนส์เทอร์และทำงานที่ห้องปฏิบัติการของบริษัทไบเออร์ในวุพเพอร์ทาล[3] ในปีเดียวกัน โดมัคแต่งงานกับแกร์ทรูท ชตรือเบอ (Gertrud Strübe) ทั้งคู่มีบุตรด้วยกัน 4 คน

ต่อมาโดมัคดำรงตำแหน่งผู้อำนวยการสถาบันพยาธิวิทยาและวิทยาแบคทีเรียของไบเออร์และศึกษาเกี่ยวกับยาปฏิชีวนะ โดมัคพบว่าพรอนโตซิล ซึ่งเป็นสารกลุ่มซัลโฟนาไมด์ มีฤทธิ์ต้านเชื้อสเตรปโตค็อกคัส (Streptococcus) จากการค้นพบนี้ทำให้โดมัคได้รับรางวัลโนเบลสาขาสรีรวิทยาหรือการแพทย์ในปี ค.ศ. 1939 แต่รัฐบาลนาซีกดดันให้โดมัคปฏิเสธรางวัลและถูกคุมตัวนานกว่าสัปดาห์ จนในปี ค.ศ. 1947 โดมัคจึงได้รับรางวัลโนเบล ผลงานของโดมัคช่วยในการพัฒนายาต้านวัณโรคในยุโรปช่วงสงครามโลกครั้งที่สอง

โดมัคได้รับเลือกให้เป็นภาคีสมาชิกราชสมาคมแห่งลอนดอนในปี ค.ศ. 1959 โดมัคหันไปสนใจด้านวัณโรคและการใช้เคมีบำบัดรักษาโรคมะเร็ง โดมัคเสียชีวิตที่บวร์คแบร์คในปี ค.ศ. 1964

คำถาม: แกร์ฮาร์ท โดมัคคือใคร
คำตอบ: พยาธิแพทย์และนักวิทยาแบคทีเรียชาวเยอรมัน

คำถาม: แกร์ฮาร์ท โดมัคมีลูกกี่คน
คำตอบ: บุตรด้วยกัน 4 คน

คำถาม: แกร์ฮาร์ท โดมัคได้รับรางเบลจากการค้นพบอะไร
คำตอบ: พบว่าพรอนโตซิล ซึ่งเป็นสารกลุ่มซัลโฟนาไมด์ มีฤทธิ์ต้านเชื้อสเตรปโตค็อกคัส (Streptococcus)
เทือกเขาแอเพนไนน์

เทือกเขาแอเพนไนน์ (อังกฤษ: Apennines; ละติน: Appenninus; อิตาลี: Appennini) เป็นเทือกเขาซึ่งมีขนาดความยาว 1000 กม. และความกว้างสูงสุดอยู่ที่ 80/140  km จากเหนือจรดใต้ของประเทศอิตาลีตามชายฝั่งทางตะวันออก

ชื่อของเทือกเขาสันนิษฐานว่ามาจากรากศัพท์ภาษาละติน "เปนเน" (penne) ซึ่งหมายถึง ขนนก หรือ ขน และยังเป็นรากศัพท์ของคำว่า "pinnacle" (จุดยอด) ในภาษาอังกฤษอีกด้วย ดังนั้นในทางนิรุกติศาสตร์ของเทือกเขาเพนไนน์ในอังกฤษ

ชื่อของเทือกเขาเป็นที่มาของชื่อคาบสมุทรแอเพนไนน์ซึ่งเป็นส่วนประกอบใหญ่ของประเทศอิตาลี ภูเขาส่วนใหญ่มีสีเขียวและเต็มไปด้วยป่าเขาลำนาไพร ถึงแม้ว่ายอดสูงสุดของเทือกเขานี้ กอร์โนกรันเด (2,912 ม.) ปกคลุมไปด้วยธารน้ำแข็งที่อยู่ใต้สุดของทวีปยุโรป ส่วนลาดเอียงของเทือกเขาทางตะวันออกของประเทศอิตาลีไปจนถึงทะเลเอเดรียติกลาดชันมาก ขณะที่ส่วนลาดเอียงของเทือกเขาทางตะวันตกทำให้เกิดที่ราบซึ่งเป็นที่ที่เมืองทางประวัติศาสตร์ของอิตาลีส่วนใหญ่ตั้งอยู่

คำถาม: เทือกเขาแอเพนไนน์เป็นเทือกเขาซึ่งมีขนาดความยาวกี่กิโลเมตร
คำตอบ: 1000 กม.

คำถาม: เทือกเขาแอเพนไนน์เป็นเทือกเขาที่มีความกว้างสูงสุดอยู่ที่เท่าไหร่
คำตอบ: 80/140  km

คำถาม: เทือกเขาแอเพนไนน์สันนิษฐานว่ามาจากรากศัพท์ภาษาละติน "เปนเน" (penne) ซึ่งหมายถึงอะไร
คำตอบ: ขนนก หรือ ขน

คำถาม: ชื่อของเทือกเขาแอเพนไนน์เป็นที่มาของชื่อคาบสมุทรอะไร
คำตอบ: คาบสมุทรแอเพนไนน์
102 ปิดกรุงเทพฯปล้น

102 ปิดกรุงเทพฯปล้น เป็นภาพยนตร์แอ็คชั่น สัญชาติไทย นำแสดงโดย อำพล ลำพูนและฉัตรชัย เปล่งพานิช ฉายเมื่อวันที่ 29 เมษายน พ.ศ. 2547 โดยสหมงคลฟิล์ม กำกับภาพยนตร์โดย ธนิตย์ จิตนุกูล

คำถาม: 102 ปิดกรุงเทพฯปล้น เป็นภาพยนตร์แนวอะไร
คำตอบ: แอ็คชั่น

คำถาม: 102 ปิดกรุงเทพฯปล้น ฉายเมื่อวันที่เท่าไร
คำตอบ: 29 เมษายน พ.ศ. 2547

คำถาม: 102 ปิดกรุงเทพฯปล้น กำกับโดยใคร
คำตอบ: ธนิตย์ จิตนุกูล